title: Albion-luokka (LPD)

text: Ohjustorjuntaan aluksilla on 30 millimetrin Goalkeeper lähitorjuntajärjestelmät asennettuna kansirakenteiden etu- ja takaosaan. Näitä täydennetään kahdella 20 millimetrin tykillä. Suojaa lisäävät vielä Outfit DLJ -valemaalit, kahdeksan Seagnat -valemaalia sekä BAE Systemsin DLH -valemaali. Palvelukseenotettaessa aluksille oli kaksi Kelvin-Hughesin tyypin 1007/8 I-alueen merenkulku- ja ilmavalvontatutkaa. Ilma- ja merimaalien etsintään aluksilla on Selex Sensors and Airborne Systemsin tyypin 996 E/F-alueen tutka, jotka tullaan vuonna 2015 korvaamaan BAE Systems Maritime Servicesin Artisan 3D E/F-alueen tutkalla (tyyppi 997). Taistelunjohtojärjestelmänä on ADAWS 2000 ja ESM-järjestelmänä UAT/1-4.


title: Albion-luokka (LPD)

text: Alukset tilattiin 18. heinäkuuta 1996.


title: Fearless-luokka (LPD)

text: Fearless-luokka oli Britannian Kuninkaallisen laivaston kahden 1960-luvulla palvelukseen otetun maihinnousualuksen muodostama alusluokka.


title: Fearless-luokka (LPD)

text: Alukset kykenivät 580 miehistönjäsenen lisäksi majoittamaan 400 sotilasta tai lyhyen aikaa jopa 700. Joukkojen lisäksi alukset kykenivät kuljettamaan viisitoista panssarivaunua ja 27 ajoneuvoa. Alusten keskilaivan telineissä kuljetettiin neljää LCM(9) -maihinnousualusta.


title: Fearless-luokka (LPD)

text: Alukset tilattiin vuonna 1962.


title: Rapport

text: Rapport on suomalainen journalismin joukkorahoituspalvelu, jonka kokeiluversio avattiin toukokuussa 2014. Mukana palvelussa on noin 50 suomalaista ammattijournalistia. Mukaan hyväksytyt toimittajat voivat tarjota tiettyä juttuideaa tiettyyn hintaan. Lukijat valitsevat ne juttuideat ja tekijät, joita he haluavat tukea valitsemallaan summalla.


title: Rapport

text: Parhaiten rahoitusta ovat onnistuneet keräämään juttuehdotukset, joita tekijät itse ja heidän some-verkostonsa levittävät aktiivisesti.


title: Picramniaceae

text: Picramniaceae on pieni trooppisen Amerikan kasviheimo, joka on lahkonsa (Picramniales) ainoa heimo.


title: Picramniaceae

text: Heimon kasvit ovat puita, joiden kaarna on usein hyvinkin kitkerää maultaan. Lehdet sijaitsevat kierteisesti ja ovat korvakkeettomia ja pääteparisia; lehdykät sijoittuvat usein enemmän tai vähemmän vuorottaisesti ja niiden alapinnalla on mesiäisiä. Yksineuvoiset kukat sijaitsevat kaksikotisesti terttumaisissa kukinnoissa ja ovat kolme-, viisi- tai joskus kuusilukuisia ja pieniä. Verhiö on tavallisesti tyvestään yhdislehtinen, joskus täysin erilehtinen. Hedekukassa heteet sijaitsevat kohdakkain terälehtien kanssa; siinä on myös mesiäinen. Emikukassa on joutoheteitä ja kahden tai kolmen yhteenkasvaneen emilehden muodostama sikiäin, jossa on kayrähaaraisia ja teräväkärkisiä vartaloita. Hedelmä on marja tai siivellinen kota.


title: Picramniaceae

text: Heimo kasvaa neotrooppisella alueella.


title: Picramniaceae

text: Heimossa on kolme sukua ja 49 lajia. Suvussa "Picramnia" on 41 Kaakkois-Yhdysvalloissa, Keski- ja Etelä-Amerikassa ja Karibian alueella. Hedelmä on marja. Suvussa "Nothotalisia" on kolme lajia, jotka kasvavat Panamassa ja Etelä-Amerikan luoteisosassa, ja joilla on hedekukassa androfori eli heteet sijaitsevat kukkapohjuksen pidentyneen nivelvälin päässä; hedelmä on marja. "Alvaradoa" käsittää viisi lajia Floridassa, Keski-Amerikassa, Bahamasaarilla ja erityisesti Isoilla Antilleilla sekä Boliviasta Argentiinaan ulottuvalla alueella. Niiden hedekukat ovat tavallisesti teriöttömiä, emikukissa on verhovastaisia joutoheteitä ja vain yksi toimiva emilehti; hedelmä on siivellinen kota.


title: Picramniaceae

text: Heimon ikä voi olla noin 108 miljoonaa vuotta.


title: Picramniaceae

text: Aikaisemmin Picramniaceae sisällytettiin tavallisesti kvassiakasveihin (Simaroubaceae), joiden kanssa yhteistä ovat kitkeränmakuinen kaarna, kerrannaiset lehdet ja pienet kukat.


title: Nuori leski

text: Nuori leski () on vuonna 1946 ensi-iltansa saanut Edwin L. Marinin ohjaama yhdysvaltalainen draamaelokuva, jonka pääosissa ovat Jane Russell ja Louis Hayward. Elokuva perustuu Clarissa Fairchild Cushmanin romaaniin "Young Widow" (1941), jonka pohjalta Richard Macaulay, Margaret Buell Wilder ja Ruth Nordli laativat elokuvan käsikirjoituksen. Hunt Stromberg ja hänen elokuvayhtiönsä tuottivat elokuvan. Suurin osa ajan katsojista näki Jane Russellin ensimmäistä kertaa "Nuoressa leskessä", koska Russellin kohua herättänyt ensimmäinen elokuva "Lainsuojaton" (1943) oli vielä hyllytettynä sensuurin takia.


title: Nuori leski

text: "Nuori leski" kertoo Joan Kenwoodista, nuoresta toimittajasta, joka ei pääse aviopuolisonsa kuoleman yli toisen maailmansodan aikaan. Jokainen pienikin asia muistuttaa häntä hänen edesmenneestä aviomiehestään.


title: Nuori leski

text: "Nuoren lesken" tuotanto alkoi helmikuussa 1945, jolloin elokuvan pääosaan oli valittu Ida Lupino ja ohjaajaksi William Dieterle. Elokuvan kuvaukset alkoivat huhtikuussa 1945. Dieterle ohjasi elokuvaa ainoastaan kaksi viikkoa, ja Lupinokin vetäytyi projektista. Lupinon lähdettyä Joan Fontainelle tarjottiin roolia, mutta hän kieltäytyi. Lupinon lähdettyä elokuvan tuotanto keskeytyi kahdeksaksi viikoksi. Myöhemmin André de Toth valittiin ohjaajaksi, mutta lopulta Edwin L. Marin ohjasi elokuvan. Tuottaja Howard Hughes lainasi Jane Russellia tuottaja Hunt Strombergille. "Nuoressa leskessä" esiintyy myös toinen Hughesin suojatti, Faith Domergue. Elokuvan tuotantokustannukset nousivat 600 000 dollaria alkuperäisestä budjetista.


title: Nuori leski

text: "Nuori leski" sai ensi-iltansa Yhdysvalloissa 1. maaliskuuta 1946. Suomessa elokuva sai ensi-iltansa 24. syyskuuta 1948. Elokuvan levityksestä vastasi United Artists. Elokuva sai uusintaensi-iltansa uudella nimikkeellä "The Naughty Widow" Yhdysvalloissa vuonna 1952. Ilmestyessään vuonna 1946 "Nuori leski" ei ollut menestys.


title: Ryöstetty morsian

text: Ryöstetty morsian () on vuonna 1957 ensi-iltansa saanut Norman Taurogin ohjaama yhdysvaltalainen rikoskomediaelokuva, jonka pääosissa ovat Jane Russell, Keenan Wynn ja Ralph Meeker. "Ryöstetty morsian" perustuu Sylvia Taten romaaniin "The Fuzzy Pink Nightgown" (1956), jonka pohjalta Richard Alan Simmons laati elokuvan käsikirjoituksen. Elokuvan tuottajana oli Russellin aviopuoliso Bob Waterfield. "Ryöstetyn morsiamen" tuotantoyhtiönä oli Russellin ja Waterfieldin yhteinen Russ-Field Productions ja levittäjäyhtiönä United Artists. "Ryöstetty morsian" oli Jane Russellin viimeinen 1950-luvulla ensi-iltansa saanut elokuva; hän teki seuraavan elokuvaesiintymisensä cameo-roolin muodossa vasta vuonna 1964 ja elokuvaroolinsa 1966.


title: Ryöstetty morsian

text: Laurel Stevens (Jane Russell) on Hollywood-tähti, joka on juuri tehnyt elokuvan nimeltään "The Kidnapped Bride". Elokuvan nimi antaa kahdelle harmittomalle konnalle, Mikelle (Ralph Meeker) ja Dandylle (Keenan Wynn), idean kidnapata neiti Stevens. Mike ja Dandy kidnappaavat neiti Stevensin juuri ennen "The Kidnapped Bride" -elokuvan ensi-iltaa. Elokuvatähti luulee, että kyseessä on hänen studionsa lavastama julkisuustemppu, mutta hän tajuaa pian tapahtuman aitouden.


title: Ryöstetty morsian

text: Samalla kun Mike ja Dandy vievät Laurelia Malibussa sijaitsevaan rantahuvilaan piiloon, agentti Barney Baylies (Robert Harris) ja studiopomo Arthur Martin (Adolphe Menjou) ihmettelevät elokuvateatterilla Laurelin poissaoloa. Juorutoimittaja Daisy Parker (Benay Venuta) haluaa myös kuollakseen tietää Laurelin olinpaikan. Koska skandaalilta halutaan välttyä, Laurelia ei ilmoiteta kadonneeksi ennen keskiyötä. Malibussa sijaitsevassa talossa Laurel yrittää tuloksetta vakuuttaa kidnappaajiaan päästämään hänet pois. Kun Laurel kuulee Miken ja Dandyn vaatineen hänestä 50 000 dollarin verran lunnaita, hän loukkaantuu, koska hän pitää itseään kymmenen kertaa summaa arvokkaampana.


title: Ryöstetty morsian

text: Laurel pelkää kidnappauksen vahingoittavan hänen uraansa, jos sieppaus näyttää julkisuustempulta. Los Angelesin ylikonstaapeli Ed McBride (Fred Clark), joka kerran lähetti Miken syyttömänä vankilaan, tulee Malibuun ja tekee rutiinitarkastuksen Miken luokse. Laurel uhkaa paljastaa ylikonstaapelille kidnappauksen, mutta Mike lyö hänet tajuttomaksi. Kun Laurel virkoaa, hän kuulee Miken ja McBriden keskustelevan Miken epäreilusta vankeusrangaistuksesta ja päättää kielteisen julkisuuden pelossa olla sekoittamatta poliiseja kidnappaukseen, joten hän yrittää itse selvittää tilanteen. Laurel ei paljasta henkilöllisyyttään vaan muuttaa ulkonäköään ja teeskentelee McBridelle olevansa Miken tyttöystävä. McBriden lähdettyä Laurel vaatii, että kidnappauksen on näytettävä sen verran oikealta, jotta sitä ei pidettäisi julkisuustemppuna.


title: Ryöstetty morsian

text: Martin ilmoittaa Laurelin kadonneeksi ja tarjoaa kidnappaajien pyydystämisestä 100 000 dollarin palkkion. Samaan aikaan Laurelin tilanne monimutkaistuu, sillä hän herää krapulassa ja tajuaa, että hän on pyytänyt Dandyä karkaamaan hänen kanssaan. Myöhemmin, kun Dandy on lähtenyt hakemaan lentokentälle vietyjä lunnasrahoja, Mike ja Laurel tajuavat rakastuneensa toisiinsa. Studiolla Martinin toimistossa McBride näkee Laurelista muotokuvan ja tajuaa nähneensä hänet Malibun rantatalossa, jonne hän lähtee kiireellä. Laurel, välittämättä enää uransa mahdollisesta tulevasta tuhoutumisesta, päättää Miken kanssa lähteä estämään Dandya saamasta lunnasrahoja. Kun he ovat lähdössä, McBride ilmestyy jälleen paikalle, mutta Laurel lyö hänet tajuttomaksi. Hän ja Mike varastavat McBriden auton ja suuntaavat lentökentälle, jossa he ottavat matkalaukun Dandyltä.


title: Ryöstetty morsian

text:
Laurel ja Mike aikovat palauttaa rahat takaisin Martinille, mutta kun he ovat lähdössä, McBride ilmestyy paikalle pidättämään Miken ja Dandyn. Kun McBride avaa matkalaukun, siellä ei ole rahaa ollenkaan – Dandy oli ottanut väärän matkalaukun. Laurel pelastaa Miken ja Dandyn syytteeltä väittämällä, että he ovat hänen agenttejaan, jotka hän on palkannut lavastamaan kidnappauksen. Näin ollen rikosta ei ole tapahtunut, ja Mike ja Laurel saavat toisensa.
"The Hollywood Reporter" ilmoitti 8. elokuuta 1956 Russ-Field Productionsin ostaneen Sylvia Taten juuri julkaistun "The Fuzzy Pink Nightgown" -romaanin elokuvaoikeudet. "Ryöstetyn morsiamen" kuvaukset alkoivat joulukuun puolessa välissä 1956. Elokuvaa kuvattiin muun muassa Samuel Goldwynin studioilla, Kalifornian Malibussa, Santa Monicassa ja Los Angelesissa. Elokuvan kuvaukset saatiin päätökseen 25. tammikuuta 1957.


title: Ryöstetty morsian

text: "Ryöstetty morsian" sai maailmanensi-iltansa Isossa-Britanniassa, Lontoon kaupungissa 9. toukokuuta 1957. Yhdysvaltain ensi-ilta oli Los Angelesissa 21. elokuuta 1957. Suomessa elokuva sai ensi-iltansa 8. marraskuuta 1957. Elokuva ei saavuttanut kaupallista menestystä. 1960-luvulla "Ryöstettyä morsianta" esitettiin jatkuvasti televisiossa, joka on tuonut elokuvalle sen verran rahallista menestystä, että on päässyt kaupallisesti voiton puolelle.


title: HMS Fearless (L10)

text: HMS Fearless (viirinumero L10) oli Yhdistyneen kuningaskunnan merivoimien Fearless-luokan maihinnousualus (). Alus oli palveluksessa 1965-2002. Alus oli Britannian kuninkaallisen laivaston ensimmäinen varta vasten valmistettu LPD.


title: HMS Fearless (L10)

text: Alus tilattiin joulukuussa 1961 Belfastista Harland and Wolffilta. Sen köli laskettiin 25. heinäkuuta 1962 telakkanumerolla 998 ja alus laskettiin vesille 19. joulukuuta 1963 kumminaan esikuntapäällikkö () kenraali Sir Richard Hullin puoliso Lady Antoinette Mary Hull. Vesillelaskun jälkeen alus hinattiin Musgrave Channelin Thompson Wharfiin varustettavaksi.


title: HMS Fearless (L10)

text: Maaliskuussa 1964 ensimmäiset laivaston henkilöstöön kuuluvat saapuivat komentaja A. J. R. Smithin johdolla alukselle valvomaan varustustöitä. Aluksen ensimmäinen päällikkö kapteeni H. A. Corbett saapui 30. kesäkuuta 1965 alukselle. Pian tämän jälkeen 5. heinäkuuta alus nosti kauppamerenkulun punaisen lipun aloittaen koeajot, mistä se palasi viikkoa myöhemmin Belfastiin. Marraskuun alussa pääosa aluksen tulevasta miehistöstä ja merijalkaväkiosastosta saapui Belfastiin. Aluksen keskeneräisten majoitustilojen vuoksi miehistön pääosa jouduttiin aluksi majoittamaan läheiseen Holywood Barracksiin.


title: HMS Fearless (L10)

text: Alus siirrettiin keskiviikkona 24. marraskuuta palvelukseenotto seremonian valmisteluiden päätyttyä Thompson Wharfista Airport Wharfiin lähelle Sydenhamin rautatieasemaa. Seuraavana aamuna alukselle saapui Portsmouthin merijalkaväen orkesteri ja myöhemmin irlantilaisia säkkipillinsoittajia. Kello 12.30 kutsuvieraat, joihin kuuluivat muun muassa aluksen kummi Lady Hull saapuivat alukselle. Palvelukseenottotilaisuus alkoi kello 14.30, mikä päättyi tuntia myöhemmin. Aluksen palvelukseenotto ei saanut mediassa paljoa huomiota, koska vain muutamaa päivää aiemmin oli Ian Smith julistanut Rhodesian itsenäiseksi valtioksi.


title: HMS Fearless (L10)

text: Aluksen ensimmäisenä tehtävänä oli olla esikuntalaivana Adenin terrorisminvastaisessa operaatiossa. Saatujen kokemusten perusteella alus oli Rhodesian kriisissä vuonna 1968. Vuonna 1972 alus kuljetti Centurion-miinanraivausvaunuja Pohjois-Irlantiin operaatio Motormaniin.


title: HMS Fearless (L10)

text: Alus oli 1977 mukana elokuvassa "007 rakastettuni", kun se esitti Bondin pelastuskapselin merestä nostanutta alusta. Kohtaus kuvattiin edellisenä vuonna lähellä Maltaa.


title: HMS Fearless (L10)

text: Vuonna 1982 alus oli mukana operaatio Corporateen lähetetyssä laivasto-osastossa. Se oli maihinnousujoukkojen komentajan kommodori Michael Clappin ja 3. kommandoprikaatin komentajan prikaatikenraali Julian Thompsonin esikuntana.


title: HMS Fearless (L10)

text: Alus poistettiin kolmeksi vuodeksi palveluksesta 1985, joista kolmantena se siirrettiin modernisoitavaksi Devonportiin. Aluksen ilmatorjunta-aseet korvattiin 20 millimetrin BMARC ja Phalanx CIWS:llä. Alus palautettiin palvelukseen 1991. Se liitettiin merisotakouluun osaksi Dartmouthin koulutuslaivuetta.


title: HMS Fearless (L10)

text: Alus poistettiin palveluksesta 2002 ja se ankkuroitiin Fareham Creekiin odottamaan kohtaloaan. Lokakuussa 2007 ilmoitettiin aluksen romuttamisesta Belgiassa. Alus hinattiin 17. joulukuuta Ghentiin romutettavaksi.


title: Piippuruohokasvit

text: Piippuruohokasvit (Aristolochiaceae) on laajalle levinnyt, muttei kovin monilajinen kasviheimo koppisiemenisten Piperales-lahkossa.


title: Piippuruohokasvit

text: Suurin osa piippuruohokasveista on enemmän tai vähemmän ruohovartisia ja melko usein köynnöksiä. Kasveissa on flavonoleja. Hankaversojen esilehtiä on vain yksi ja se sijaitsee päärangan puolella (adaksiaalisesti). Lehdet ovat korvakkeettomia, kourasuonisia, ehytlaitaisia. Kukinto on viuhkomainen, ja kukat ovat melko kookkaita ja periaatteessa säteittäisiä, kolmilukuisia. Kehä on yksikiehkurainen, siinä on kolme yhteen kasvanutta lehteä. Heteitä on kuusi, ja ne ovat ryhmittyneet kehälehtivastaisiksi pareiksi; heteet ovat toisinaan palhottomia, ja lokeroside (konnektiivi) on kärjestään laajentunut. Emilehdet ovat periaatteessa erillisiä, vaikka sikiäin onkin kehänalainen. Sikiäimessä on paljon siemenaiheita. Hedelmä on tuppilo, ja siemenissä on öljyinen ravintovarasto (endospermi); alkio on erilaistumaton.


title: Piippuruohokasvit

text: Piippuruohokasveja tavataan miltei koko maapallolla arktisia alueita lukuun ottamatta.


title: Piippuruohokasvit

text: Piippuruohokasveihin kuuluu 7-9 sukua ja 490 lajia, jotka ryhmittyvät neljäksi kehityshaaraksi. Erilaistuminen niiksi alkoi tuoreimman arvion mukaan noin 103,4 miljoonaa vuotta sitten. Lactoris-suku ja alaheimot Hydnoroideae ja Aristolochioideae muodostavat yhteisen kehityslinjan (kladin), jota luonnehtivat varsijatkoinen kasvutapa ja lehtihankainen kukinto, jossa on selvästi erottuvat alalehdet. "Lactoripollenites"-fossiilit ovat levinneet laajalle mm. Lounais-Afrikan myöhäisliitukautisissa ja Australian oligoseenikauden kerrostumissa; niiden ikä vanhimmillaan on noin 92 miljoonaa vuotta.


title: Piippuruohokasvit

text: Kasvit ovat juurakollisia. Luotti on nystyinen. Hedelmä on verhiöllinen.


title: Piippuruohokasvit

text: Alaheimossa on kaksi sukua, joissa 75 lajia pohjoisen pallonpuoliskon lauhkeassa (temperaattisessa) vyöhykkeessä, erityisesti Itä-Aasiassa. Taponlehtien suvussa ("Asarum") on 70 lajia, suvussa "Saruma" viisi. Jälkimmäisen kukassa kehä on erilaistunut verhiöksi ja teriöksi.


title: Piippuruohokasvit

text: Laji on pieni, karvaton pensas, jonka varressa on kivisoluja (sklereidejä). Lehdet ovat pieniä ja sijaitsevat kahdessa rivissä. Lehtilapa on soikea ja lähes sulkasuoninen; korvake on tuppimainen ja sijaitsee ruodin sisäpuolella intrapetiolaarisesti ja on kiinnittynyt ruotiin. Esilehdet sijaitsevat päärangan puolella. Pensas on sekasopuinen tai kaksikotinen. Kukinto on haarova ja pienikukkainen. Kehä on kolme- ja erilehtinen, hetiö kaksikiehkurainen, ja siinä on kuusi hedettä. Kolme emilehteä ovat erillisiä, ja kussakin on 4-8 riippuvaa ja pitkävartista siemenaihetta.


title: Piippuruohokasvit

text: "Lactoris" kasvaa nykyään vain Chileen kuuluvilla Juan Fernándezin saarilla; fossiileja tunnetaan eri puolilta maailmaa.


title: Piippuruohokasvit

text: Kasvit ovat toisten kasvien juurissa loisivia, lehtivihreättömiä ja juurakollisia. Niiden korkkisolukko on hyvin kehittynyttä ja kasvissa on myös limasoluja. Lehdet puuttuvat. Kukat kehittyvät juuriin, joiden sisältä ne nousevat maan pinnalle. Ne ovat kookkaita, 3-5-lukuisia ja säteittäisiä. Kehä on hyvin paksu ja mehevä, värikäs sisäpinnaltaan, ruskehtava ja rosoinen ulkopinnaltaan. Heteet kiinnittyvät kehälehtiin, ovat yhteen kasveita, ja ponnet ovat monilokeroisia. Joskus kukassa on myös syväliuskaisia ja kielekemäisiä joutoheteitä. Kehänalaisessa sikiäimessä on lamellimaiset, laita- tai kärki-istukat, ja sen kärjessä on vartaloton, leveä ja tyynymäinen luotti. Siemenaiheet ovat suoria ja yksikalvoisia. Hedelmä on marjamainen ja runsassiemeninen (noin 90 000 siementä), toisinaan enemmän tai vähemmän kansiluomainen. Siemenessä on ravintovarastona endospermin lisäksi ulkovalkuiainen eli perispermi.


title: Piippuruohokasvit

text: Alaheimon kahteen sukuun kuuluvat seitsemän lajia kasvavat Arabian niemimaalla, Afrikassa, Madagaskarissa sekä Costa Ricassa ja Etelä-Amerikan eteläosassa.


title: Piippuruohokasvit

text: Kasvit ovat puuvartisia, enimmäkseen liaaneja tai ruohovartisia köynnöksiä, joskus pensaita tai ruohoja. Ne sisältävät eräitä alkaloideja, piipitoisten solujen ryhmiä ja usein oksalaattikiteitä. Karvat ovat koukkumaisia. Lehtihangoissa on useita silmuja ja niistä kehittyvien haarojen esilehdet ovat hyvin kehittyneitä ja korvakemaisia. Lehtilapa on tavallisesti ehyt, joskus liuskainen, ja lehtikanta on U:n tai V:n muotoinen. Kukka-aiheet ovat vastakohtaisia, ja piippuköynnöksillä ("Aristolochia") täysin kehittynyt kukkakin on vastakohtainen. Heteitä on 3-40 tavallisesti kahdessa kiehkurassa. Siitepölyhiukkasessa ei ole itureikiä eikä -rakoja. Sikiäin on yhdislehtinen, 2-6 emilehdestä muodostunut, kärjestä kuroutunut. Hedelmä on liiteluomainen kota, joskus lohkohedelmä tai marja, verhiötön. Siemenet ovat siivellisiä, joskus vaipallisia.


title: Piippuruohokasvit

text: Alaheimo kasvaa tropiikissa, mutta myös lauhkeassa vyöhykkeessä. Afrikassa ja Madagaskarissa alaheimo on suhteellisen vähän edustettuna, ja Pohjois-Australiassa on vain muutama laji.


title: Piippuruohokasvit

text: Sukujen rajaamisen suhteen on alaheimon systematiikassa erimielisyyttä, niitä voidaan erottaa kahdesta viiteen. Lajeja tunnetaan 405. Runsaslajisimmat suvut ovat "Howardia" (150 lajia), piippuköynnökset ("Aristolochia", 120 lajia) ja "Isotrema" (50 lajia).


title: Piippuruohokasvit

text: Piippuruohokasvien heimoon kuuluvat seuraavat suvut:


title: Lucas Nogueira

text: Lucas Riva Amarante Nogueira (s. 26. heinäkuuta 1992 São Gonçalo, Rio de Janeiro) on brasilialainen koripalloilija, joka edustaa espanjalaista Baloncesto Fuenlabradaa. Kaudet 2014–2018 hän kuului NBA:ssa pelaavan kanadalaisen Toronto Raptorsin miehistöön. Pelipaikaltaan 213 senttimetriä pitkä ja 100 kilogrammaa painava Nogueira on sentteri. Hän on Boston Celticsin ensimmäisen kierroksen 16. varaus vuodelta 2013.


title: Lucas Nogueira

text: Nogueira edusti vuodet 2009-2014 Espanjan Liga ACB:ssä pelaavaa Club Estudiantesia. Vuodet 2011-2012 hän oli lainalla Espanjan kolmostason CB Las Rozasissa. Boston Celtics varasi hänet numerolla 16. vuoden 2013 varaustilaisuudessa, mutta myi hänen oikeutensa Dallas Mavericksille, joka myi ne myöhemmin eteenpäin Atlanta Hawksille Nogueiran jatkaessa uraansa Espanjan pääsarjassa. Elokuussa 2014 Nogueira teki sopimuksen NBA-seura Toronto Raptorsin kanssa ja debytoi seuran paidassa NBA:ssa marraskuussa 2014 Milwaukee Bucksia vastaan. Hän pelasi Raptorsissa neljän vuoden aikana pudotuspelit mukaan lukien 154 NBA-ottelua.


title: Lucas Nogueira

text: Syyskuussa 2018 Nogueira siirtyi espanjalaisseura Fuenlabradaan.


title: Martina Stoessel

text: Martina Stoessel (taitelijanimeltään TINI) (s. 21. maaliskuuta 1997 Buenos Aires) on argentiinalainen näyttelijä, laulaja, tanssija ja malli. Hän nousi kuuluisuuteen Violetta Castillon roolin myötä Disney Channelin saippuasarjassa "Violetta".


title: Martina Stoessel

text: Stoessel aloitti esittävän taiteen koulutukset jo nuorena, opiskellen laulua, pianonsoittoa, musiikkiteatteria ja tanssia. Hänen vanhempansa ovat tuottaja-ohjaaja Alejandro Stoessel ja Mariana Muzlera. Stoesselilla on veli Francisco, joka on vuoden vanhempi.


title: Martina Stoessel

text: Stoesselin ura alkoi argentiinalaisesta telenovelasta "Patito Feo" vuonna 2007, jossa hän näytteli Martinaa sekä nuorta Annaa. Hän lauloi Shannon Saundersin "The Glow"-kappaleen espanjankielisessä versiossa "Tu Resplandor" Disneyn albumilla "Disney Princess: Fairy Tale Songs". Vuonna 2012 Stoessel sai pääroolin Disney Channelin telenovelasta "Violetta". Hän on myös lainannut ääntään "Monsters University"-elokuvan Carrie-hahmolle italiankieliseen dubbaukseen.


title: Martina Stoessel

text: Martina laulaa myös Disneyn Frozen -elokuvan tunnuskappaleen "Let It Go" espanjan- ja italiankieliset pop-versiot.


title: Martina Stoessel

text: Martina levytti ensimmäisen sooloalbuminsa keväällä 2016. Albumin nimi on Tini.


title: Maurizio Margaglio

text: Maurizio Margaglio (s. 16. marraskuuta 1974 Courmayeur) on uransa jo päättänyt italialainen jäätanssija ja olympiamitalisti. Margaglion pari oli Barbara Fusar-Poli.


title: Maurizio Margaglio

text: Margaglio saavutti parinsa Barbara Fusar-Polin kanssa olympiapronssia vuoden 2002 talviolympialaisista Salt Lake Citystä. Lisäksi he saavuttivat MM-kilpailuista kultaa vuodelta 2001 ja hopeaa vuodelta 2000 sekä EM-kilpailuistakultaa niin ikään vuodelta 2001 ja hopeaa vuosilta 2000 ja 2002. Grand Prix -finaalin Margaglio voitti kerran, kaudella 2001-2002. Hän osallistui uransa aikana kolmiin talviolympialaisiin.


title: Maurizio Margaglio

text: Nykyisin Margaglio toimii valmentajana. Hän on muun muassa suomalaisten Ossi Kanervon ja Henna Lindholmin valmentaja. Margaglio on 178 senttimetriä pitkä ja aktiivivuosinaan 71 kilogrammaa painava.


title: Suomalaiset jääkiekkokeräilykortit

text: Suomalainen Cardset valmistaa jääkiekon jääkiekon SM-liigan virallisia keräilykortteja. Kortit ilmestyvät kauppoihin syyskuussa, ennen liigakauden alkua. Yksi pussi maksaa kaksi ja puoli euroa. Kortteja on jokaisesta SM-liigajoukkueesta 12 kappaletta. Kortit ovat suosittuja, varsinkin ala-aste-ikäiset keräilevät niitä. Korttipakoissa on mm. paitakortteja, eli pala jonkun pelaajan paitaa, jota hän on käyttänyt SM-liiga-ottelussa. Cardset on tehnyt kortteja jo vuodesta 1998. Niitä voi vaihtaa vaihtopalvelun kautta, eli ylimääräisiä kortteja voi vaihtaa uusiin. Keräilysarjaa tehdään joka kaudella kaksi erilaista, syksyllä ja keväällä. Kortteja yhdessä sarjassa on n. 250-300 erilaista.


title: Sierra McCormick

text: Sierra McCormick (s. 28. lokakuuta 1997 Asheville, Pohjois-Carolina, Yhdysvallat) on yhdysvaltalainen näyttelijä, joka tunnetaan parhaiten roolistaan Olive Doylena Disney Channelin nuortensarjasta "A.N.T. – Aikaistetut nuoret taiturit" sekä esiintymisestään visailupelissä "Are You Smarter Than a 5th Grader?".


title: Sierra McCormick

text: McCormick muutti Pohjois-Carolinasta Los Angelesiin perheensä kanssa pikkulapsena. Hänellä on Kayla-niminen sisko. McCormick on esitellyt Annie-koiraansa Petan mainoskampanjoissa.


title: Hahnenkammin syöksylasku

text: Hahnenkammin syöksylasku on Kitzbühelissä Itävallassa järjestettävä alppihiihdon maailmancupin osakilpailu. Syöksylasku on laskettu Hahnenkammin alppihiihtokilpailujen yhteydessä vuodesta 1931 alkaen.


title: Hahnenkammin syöksylasku

text: Hahnenkammin syöksylasku lasketaan Streif-rinteellä, joka kuuluu vaikeimpiin ja vaarallisimpiin kilpailurinteisiin maailmassa. Kilpailujen ulkopuolella Streif on kaikkien laskettelijoiden vapaassa käytössä.


title: Hahnenkammin syöksylasku

text: Syöksylaskun lähtö sijaitsee 1 665 metriä merenpinnan yläpuolella Hahnenkammbahn-vuoriaseman vieressä.


title: Hahnenkammin syöksylasku

text: Ensimmäisestä S-mutkasta rinne menee "Mausefalle"en (Hiirenloukku). Se on rinteen jyrkin kohta 85 prosentin (40,4°) jyrkkyydellä ja kilpailijat hyppäävät siinä jopa 80 metriä. Sitä seuraa kompressio Mausefallen alapuolella, jossa laskijoiden täytyy kestää jopa tuhatta kiloa vastaava lyhytaikainen paine.


title: Hahnenkammin syöksylasku

text: 180-asteisen oikean käännöksen, nimeltään "Karussell" ja vasemman käännöksen jälkeen laskijat tulevat teknisesti haastavaan "Steilhang"iin (Jyrkkä rinne). Steilhangin ulostulo on yksi tärkeimmistä avainpaikoista, joissa voitto ratkaistaan. Sieltä täytyy saada mahdollisimman paljon nopeutta "Brückenschuss"ille ja sitä seuraavalle pitkälle ja suhteellisen tasaiselle "Gschöß"-liukuosuudelle. Liukuosuus päättyy "Alte Schneise"en (Vanha metsäaukio). Alte Schneisen hypyn jälkeen rinne menee "Seidlalm"iin ja edelleen "Seidlalmsprung"iin (Seidlalmhyppyri). Tätä seuraa "Lärchenschuss" ja "Oberhausberg". Sitten tulee "Hausberg" ja "Hausbergkante" (Vuorenharjanne), jotka ovat nähtävissä maalialueelta.


title: Hahnenkammin syöksylasku

text: Hausbergkanten hypyssä laskijoiden tulee suunnata hyppynsä niin, että he saavat seuraavassa vasemmassa käännöksessä mahdollisimman korkean linjan "Traverse"en. Näin laskija voi estää, ettei hän lennä liian kauas Traversen lukuisista pompuista. Traversen jälkeen tulee oikea käännös pitkälle "Zielschuß"ille, jossa huippunopeus voi olla jopa 145 km/h. Zielschußilla on kompressio ennen "Zielsprung"ia (Maalihyppyri), jossa hypyt voivat olla jopa 80 metrisiä. Streif päättyy 805 metriä merenpinnan yläpuolella "Rasmusleiten"-alueelle lähelle Kitzbühelin keskustaa.


title: Hahnenkammin syöksylasku

text: Ensimmäisen Hahnenkammin syöksylaskun vuonna 1931 voitti Ferdl Friedensbacher. Streif-rinteessä laskettiin ensimmäistä kertaa vuonna 1937, jolloin Thaddäus Schwabl voitti ajalla 3.53,1. Vuonna 1997 itävaltalainen Fritz Strobl laski voimassa olevan rinne-ennätyksen 1.51,58, keskinopeus oli laskussa 107,1 km/h.


title: Hahnenkammin syöksylasku

text: Hahnenkammin syöksylasku on täytynyt sääolosuhteiden vuoksi useamman kerran perua (1938, 1964, 1971, 1988, 1993, 2005 ja 2007) tai laskea lyhennetyllä radalla (1997, 1998, 1999, 2000, 2003, 2006, 2008, 2012, 2015 ja 2016). Lisäksi vuosien 1998 ja 2014 kilpailut laskettiin muutetulla radalla; Hausbergin ja Traversen sijaan laskettiin "Obere Ganslern"in (Ylempi Ganslern) ja pujottelurinteen yläosan kautta. Ensimmäistä kertaa vuoden 2004 jälkeen voitiin syöksylasku laskea alkuperäisradalla vuonna 2009.


title: Hahnenkammin syöksylasku

text: Joinakin talvina Streif-rinteessä on laskettu myös muualla peruttuja maailmancup-kilpailuja korvaavina syöksylaskuina. Näin ollen on laskijoita, jotka ovat pystyneet voittamaan samana viikonloppuna kaksi syöksylaskua Streif-rinteessä, sekä Hahnenkammin syöksylaskun, että ylimääräisen kilpailun: Christian Pravda (1951), Karl Schranz (1972), Josef Walcher (1978), Pirmin Zurbriggen (1985), Peter Wirnsberger (1986), Franz Heinzer (1992) ja Luc Alphand (1995).


title: Hahnenkammin syöksylasku

text: Useimmiten Hahnenkammin syöksylaskua seuraa maalialueella 40 000–50 000 katsojaa, mikä luo kuuluisan ja ainutlaatuisen katsojakulissin. Myös syöksylaskukilpailun palkintojenjako illalla kerää useita tuhansia ihmisiä juhlistamaan kuutta parasta syöksylaskijaa.


title: Hahnenkammin syöksylasku

text: Itävalta on menestynein maa 43 voitolla (38 toista sijaa ja 38 kolmatta sijaa). Toiseksi menestynein maa on Sveitsi 19 voitolla (16 toista sijaa ja 15 kolmatta sijaa). Kolmanneksi menestynein maa on Ranska 6 voitolla (7 toista sijaa ja 7 kolmatta sijaa).


title: Hahnenkammin syöksylasku

text: Seuraavat laskijat ovat voittaneet Hahnenkammin syöksylaskun:


title: Hahnenkammin syöksylasku

text:
5 voittoa
4 voittoa
3 voittoa


title: Hahnenkammin syöksylasku

text: 2 voittoa


title: Hahnenkammin syöksylasku

text: 1 voitto


title: Wojtek

text: Wojtek (1942–1963, lausutaan [ˈvɔjtɛk], kirjoitetaan joskus Voytek) oli karhu, joka oli alikersantti Puolan armeijassa.


title: Wojtek

text: Puolan armeijan joukot alkoivat huolehtia syyriankarhun pennusta toisen maailmansodan aikaan Iranissa. Pentu oli orpo sen äidin tultua metsästäjien ampumaksi. Iranilainen paimentolaisen poika löysi pennun ja myi sen puolalaiselle lihaa vastaan. Pennun kasvettua liian isoksi puolalainen lahjoitti pennun Puolan armeijalle.


title: Wojtek

text: Alle vuoden ikäinen pentu joi kondensoitua maitoa tyhjästä vodkapullosta. Myöhemmin pentua alettiin ruokkia hedelmin, hunajalla, marmeladilla ja siirapilla. Se joi olutta pitäen siitä kovasti, ja myös söi tupakoita. Pentu piti painista, oppi myös tervehtimään takaisin tervehdittäessä ja istui auton matkustajapaikalla pitäen päätään ulkona ikkunasta ohikulkijoiden järkytykseksi. Se sai kerran kiinni sotilasalueelle tunkeutuneen vakoilijan ja sai palkkioksi tästä pullon olutta.


title: Wojtek

text: Wojtek seurasi 22. komppaniaa Irakiin, Syyriaan, Palestiinaan ja Egyptiin. Sen seuratessa komppaniaa laivalla Italiaan se listattiin Puolan armeijan sotamieheksi eläinkiellon kiertämiseksi. Karhu eli sotilaiden kanssa, ja taistelujen aikaan se kuljetti ammuksia.


title: Wojtek

text: Toisen maailmansodan jälkeen Wojtek kuljetettiin yhdessä osan komppaniaa kanssa Skotlantiin Berwickshiren kreivikunnan Huttonin kylään. Karhusta tuli suosittu mediassa ja puolalais-skotlantilaisen yhdistyksen kunniajäsen. Vuonna 1947 karhu muutti Edinburghin eläintarhaan ja eli siellä elämänsä loppuun asti. Wojtekia kävivät katsomassa usein journalistit ja entiset puolalaiset sotilaat. Sotilaat antoivat karhulle savukkeita, jotka se söi.


title: Wojtek

text: Wojtek kuoli vuonna 1963. Tuolloin karhu oli 180 cm pitkä ja painoi 230 kg.


title: Wojtek

text: Wojtekin elämästä on tehty elokuva "Wojtek – The Bear That Went to War". Siitä on toukokuussa 2014 paljastettu pronssipatsas Park Jordana -puistossa Krakovassa. Edinburghin kaupunginvaltuusto teki vuonna 2013 päätöksen patsaan pystyttämisestä karhulle Princes Street Gardens -puistoon. Karhusta on lisäksi patsas Lontoossa sijaitsevassa Sikorski-instituutin museossa.


title: HMS Ocean (L12)

text: HMS Ocean (viirinumero L12) on Britannian kuninkaallisen laivaston helikopteritukialus (). Alus on suunniteltu tukemaan maihinnousuja sekä olemaan maihinnousujoukkojen esikunta-aluksena.


title: HMS Ocean (L12)

text: Britannian puolustusministeriö teki tarjouspyynnön helikopteritukialuksesta heinäkuussa 1987. Alus tilattiin 11. toukokuuta 1993 Barrow-in-Furnessista Vickers Shipbuilding and Engineering Limitediltä (VSEL, nykyinen BAE Systems Marine), joka käytti pääalihankkijanaan Kvaerner Govan Limitedia. Sen köli laskettiin 30. toukokuuta 1994, ja se laskettiin vesille 11. lokakuuta 1995. Se otettiin palvelukseen 30. syyskuuta 1998 Devonportissa.


title: HMS Ocean (L12)

text: Aluksen runko pohjautuu Vickersin suunnittelemaan Invincible-luokkaan, mutta kansirakenteet on suunniteltu uudelleen. Rungon valmistus siirrettiin Kvaernerin Govanin telakalle Clyde-joen varteen, mistä se siirrettiin omin konein BAE Systemsin Barrow-in-Furnessin telakalle varustettavaksi.


title: HMS Ocean (L12)

text: Aluksella on 255 hengen miehistö, jonka lisäksi se normaalisti kuljettaa 206 lentomiehistöön kuuluvaa sekä 480 merijalkaväen sotilasta. Majoitustilat mahdollistavat lisäksi 320 merijalkaväen sotilaan majoittamisen lyhyeksi ajaksi. Alus kykenee kuljettamaan siten kaikkiaan 800 henkeä ja tarvittavan tykistö- ja ajoneuvokaluston sekä huollon vaatimat varastot. Aluksella on tilat 40 ajoneuvolle, mutta se ei kykene kuljettamaan raskaita panssarivaunuja. Aluksella on neljä LCVP Mk5 -maihinnousualusta kaluston siirtoihin.


title: HMS Ocean (L12)

text:
Alus oli varustettu 12:n EH101 Merlin - ja kuuden Lynx-helikopterin vaatimilla tiloilla sekä raskaiden Chinook-helikoptereiden laskeutumis- ja tankkausmahdollisuudella. Alus kykenee kuljettamaan 20 Sea Harrieria, mutta ne eivät kykene operoimaan alukselta. Aluksen lentokansi on 170 metriä pitkä ja 32,6 metriä leveä. Kannella on kaksi hissiä koneiden siirtämiseksi hangaarikannelle.
Vain viikko palvelukseen oton jälkeen alus lähetettiin avustamaan Nicaraguan ja Hondurasin hurrikaani Mitchin aiheuttamien vahinkojen korjaamisessa. Alkuvuodesta 1999 aluksen piti osallistua sotaharjoitukseen Atlantilla, mutta se siirrettiin Välimerelle Kosovon kriisin kiristyessä. Vuonna 2000 alus oli mukana operaatio Palliserissa Sierra Leonen rannikolla, ja se avusti HMS "Illustriousia" kapinallisten toiminnan lamauttamisessa ja tuki maihinsiirrettyä pataljoonaa.
Alus osallistui operaatio Iraqi Freedomiin, jolloin sille oli sijoitettuna 300 merijalkaväen sotilasta sekä 400 lentohenkilöstöön kuuluvaa sotilasta. Maaliskuusta toukokuuhun 2004 aluksella testattiin Britannian maavoimien Apache AH1 -helikoptereiden sopivuutta lentotukialukselle. Testeihin sisältyi erilaisissa olosuhteissa yli 750 nousua ja laskeutumista alukselle. Kahdeksan Apache AH1 -kopteria korvasivat Lynxit Commando Helicopter Forcessa.


title: HMS Ocean (L12)

text: Elokuussa 2007 Babcock Marine sai aluksen huolto- ja modernisointisopimuksen. Modernisointi alkoi vielä samana vuonna, ja siihen sisältyi majoitustilojen korjaus sekä Apachien toiminnan vaatimien tilojen luominen. Syyskuussa 2008 alus aloitti avomerikokeet, ja se palasi palvelukseen helmikuussa 2009.


title: HMS Ocean (L12)

text: Alus osallistui Bersama Shield -harjoitukseen HMS "Somersetin" ja RFA "Wave Rulerin" kanssa kesäkuussa 2009. Joulukuussa 2011 Britannian puolustusministeriö ilmoitti, että alus ankkuroidaan Thamesiin Greenwichin kohdalle vuoden 2012 olympialaisten ja paralympialaisten ajaksi, missä se toimi majoitus- ja huoltotiloina sekä Lynx- ja Puma-helikoptereiden laskeutumisalustana.


title: Šapur II

text: Šapur II ("Šāpūr II") () oli Persian kuningas vuosina 309–379 jaa. Hän kuului sasanidien hallitsijasukuun ja hän oli pisimpään hallinnut sasanidien kuningas. Šapur II kävi sotia Rooman valtakuntaa vastaan palauttaen sasanidien hallintaan Šapur I:n aikanaan valtaamat alueet. Zarahustralaisuudesta voidaan katsoa puolestaan muodostuneen nykyisen kaltaisen yhtenäisen opin Šapurin valtakaudella.


title: Šapur II

text: Šapur syntyi vuonna 309. Tarinan mukaan hovin ja papiston jäsenet olivat asettaneet kruunun jo Šapurin raskaana olleen äidin kohdulle, jolloin Šapurista oli niin sanotusti kuningas jo syntyessään. Erääsä kaiverruksessa Šapurin isäksi mainitaan Hormizd II, jonka sanotaan kuolleen ennen Šapurin syntymää. Nimi Šapur tarkoittaa kuninkaan poikaa ja nimi annettiin tyypillisiesti niille pojille, jotka eivät olleet prinssejä. Sasanidit eivät itse käyttäneet nimissään saman nimisiä hallitsijoita toisistaan erottavia lukuja. Šapurin lapsuudessa Persiaa hallitsi sijaishallinto, kunnes Šapur itse sai vallan vuonna 325. Ennen Šapurin valtakautta persialaiset olivat käyneet sotia Roomaa vastaan etenkin Armenian hallinnasta. Šapur I:n valtakauden menestysten jälkeen roomalaisille oli jouduttu tekemään myönnytyksiä. Šapur II:n noustessa Persian hallitsijaksi Rooman keisari Konstantinus Suuri kamppaili kuitenkin parhaillaan kilpailijoitaan vastaan, mikä säästi Persian roomalaisten uhalta.


title: Šapur II

text: Toisaalta Persialla oli Rooman ohella muita ongelmia. Arabitaustaiset beduiinit tekivät ryöstöretkiä Persianlahden yli Bahrainista, Hajarista ja Kazemiyasta käsin sasanidien hallitsemille alueille. Persialaisten lähteiden mukaan Šapur aloitti omat sotarekensä arabeja vastaan 16-vuotiaana. Arabien ryöstöretket kostettiin verisesti. Sotaretkien aikana sasanidit valtasivat Persianlahden rannikon alueet ja arabit työnnettiin Arabian niemimaan sisäosiin. Joitakin arabiheimoja myös pakkosiirrettiin sasanidien hallitsemille alueille.


title: Šapur II

text: Arabien kukistamisen jälkeen Šapur keskittyi Persian vanhoja vihollisia roomalaisia vastaan. Armenia oli kääntynyt virallisesti kristinuskoon hieman ennen Šapurin valtaannousua ja hänen valtakautensa aikana Konstantinus oli tehnyt kristinuskosta Rooman virallisen uskonnon. Kristityt nähtiin näin mahdollisina vakoojina ja vihollisina. Avoin sota syttyi Konstantinuksen kuoluta vuonna 337 hänen seuraajansa Constantius II:n kaudella. Roomalaiset olviat rakentaneet Persiaa vastaan linnoitusketjun, joka esti nopean etenemisen roomalaisia vastaan. Nisibis piiritettiin kolmne kertaa, mutta persialaiset eivät saavuttaneet huomattavampia voittoja. Sota päättyi ratkaisemattomana vuonna 350, kun Persia joutui vastaamaan hunnien (todennäköisesti khioniitit) sotaretkiin idässä. Lopulta hunnien uhka tuotiin päätökseensä, kun Šapur teki roomalaisten vastaisen liiton heidän kuninkaansa Grumbatesin kanssa. On mahdollista, että Persia alisti näihin aikoihin myös idän Kušan-valtakunnan.


title: Šapur II

text: Sota roomalaisia vastaan alkoi jälleen vuonna 359. Šapur ja hänen hunniliittolaisensa Grumbates hyökkäsivät Rooman hallitsemaan Syyriaan. Amidan kaupunki piiritettiin ja vallattiin, minkä jälkeen sen asukkaat siirrettiin Khūzestāniin. Rooman keisari Julianus teki vastaiskun vuonna 361 ja otti useita voittoja Šapurin joukoista. Persian pääkaupunki Ktesifon piiritettiin vuonna 363, mutta roomalaisten ei lopulta onnistunut vallata kaupunkia. Šapur käytti roomalaisia vastaan poltetun maan taktiikkaa ja kesäkuussa 363 persialaiset voittivat roomalaiset taistelussa, jossa he käyttivät sotanorsuja. Julianus haavoittui ja kuoli taistelun aikana. Hänen seuraajansa Jovianus solmi Šapurin kanssa rauhansopimuksen, jolla Rooma lupui Itä-Mesopotamiasta. Roomalaisten päätökseen vaikutti germaanien uhka Balkanilla. Šapur sai lisäksi vapaat kädet Armeniassa. Solmitusta rauhasta huolimatta hajanaisemmat taistelut jatkuivat aina Šapurin kuolemaan saakka vuonna 379.


title: Šapur II

text: Šapur II oli sotaretkiensä jälkeen palauttanut sasanidien hallintaan Šapur I:n aikanaan valtaamat alueet. Sotaretkien ohella hänen valtakautensa oli merkittävä myös uskonnolliselta kannalta. Zarathustralaisen perinteen mukaan Ardašir I oli aloittanut tekstikatkelmien ja suullisen perinteen yhteenkokoamisen. Šapur II järjesti puolestaan zarathustralaisuuden eri kilpailevien lahkojen laajan keskustelun yhtenäisen opin luomiseksiö. Adhurpat-nimisen papin sanotaan läpäisseen tulikokeen ja todistaneen näin omat argumenttins, jonka jälkeen hänen annettiin tehdä viimeiset liturgiset lisäykset Avestaan. Zarathustralaisuudestya oli näin tullut yhtenäinen oppi, johon myös nykyinen zarathustralaisuus pohjautuu. Kristityt joutuivat puolestaan Šapurin valtakaudella vainojen ja pakkokäännytyksen kohteiksi.


title: DNA (kappale)

text: DNA on vuonna 1991 omakustanteena ilmestynyt Circlen ensimmäinen single. Kyseessä on ainoa levytys, jolla soittaa yhtyeen ensimmäinen kokoonpano. Kappale on eri versiona mukana myös vuonna 1994 ilmestyneellä Circlen debyyttialbumilla "Meronia". Full Contact Records julkaisi singestä remasteroidun uusintapainoksen vuonna 2014.


title: Pauson–Khand-reaktio

text: Pauson–Khand-reaktio on kemiallinen reaktio, jossa alkyyni reagoi alkeenin ja hiilimonoksidin siirtymämetalliyhdisteen katalysoimana muodostaen syklopentenonijohdannaisen. Reaktio on nimetty kehittäjiensä Peter Pausonin ja Ihsan Khandin mukaan ja se raportoitiin ensimmäisen kerran vuonna 1971. Pauson–Khand-reaktio on hyödyllinen muun muassa monien luonnonaineiden synteeseissä.


title: Pauson–Khand-reaktio

text: Pauson–Khand-reaktiolla reagoivat lähes kaikki alkyynit. Alkeeneista parhaiten reagoivat jännittyneet rengasrakenteiset alkeenit ja heikoimmin suoraketjuiset trisubstituoidut alkeenit. Tetrasubstituoidut suoraketjuiset alkeenit eivät reagoi Pauson–Khand-reaktiolla. Liuottimina reaktiossa käytetään tyypillisimmin hiilivetyjä. Varhaisimpien Pauson–Khand-reaktioiden ongelmana oli korkeintaan tyydyttävät saannot ja reaktio vaati käytettäväksi stoikiometrisiä määriä myrkyllistä dikobolttioktakarbonyyliä. Sittemmin siitä on kehitetty katalyyttisiä menetelmiä, joissa reaktiota katalysoi eräiden kobolttikompleksien lisäksi esimerkiksi titaani-, volframi-, rauta-, rutenium-, rodium- ja palladiumkompleksit. Reaktion saantoa voidaan parantaa myös käyttämällä reaktioissa lisäaineena amiineja tai amiinioksideja. Pauson–Khand-reaktiosta on kehitetty myös asymmetrinen versio, jossa katalyytteinä käytetään kiraalisia siirtymämetallikomplekseja. Reaktio voi tapahtua joko molekyylien välisenä eli intramolekulaarisena reaktiona tai molekyylinsisäisenä eli intermolekulaarisena reaktiona.


title: Pauson–Khand-reaktio

text: Pauson–Khand-reaktio on [2+2+1]-sykloadditio. Reaktiomekanismi dikobolttioktakarbonyylin kanssa on seuraava. Ensimmäisessä vaiheessa muodostuu kaksi σ-sidosta sisältävä kompleksi kobolttiatomin ja alkyynin välille kahden karbonyyliligandin korvautuessa. Tästä alkyloituneesta kobolttiheksakarbonyylikompleksista syrjäytyy yksi karbonyyliligandi, kun alkeeni sitoutuu kobolttiatomiin muodostaen π-kompleksin. Tämä kompleksi reagoi hiilimonoksidin kanssa jolloin muodostuu siiviatominen kobaltasykli. Tämän kompleksin hajotessa pelkistävällä eliminaatiolla muodostuu tuotteena syklopentenonijohdannainen.


title: Magnolianae

text: Magnolianae on koppisiemenisiin kuuluva ylälahko, johon kuuluu neljä lahkoa: Magnoliales (mm. magnoliakasvit), Laurales (mm. laakerikasvit), Canellales (mm. kanellapuukasvit) ja Piperales (mm. pippurikasvit). Lahkoissa on yhteensä 20 heimoa ja 9900 lajia. Ylälahkoa voi nimittää magnolideiksi (engl. magnoliids).


title: Magnolianae

text: Magnolianae-ylälahkona tunnettu kehityshaara eli kladi alkoi kehittyä sivuhaaroikseen viimeaikaisen arvion mukaan noin 132,4 miljoonaa vuotta sitten. Fossiileja tunnetaan liitukauden keskivaiheilta alkaen. Noin 101 miljoonaa vuotta vanha "Lesqueria" voi kuulua magnolideihin; sillä on samanlaiset hedelmät, vaikka emilehdet ovat eräin tavoin samanlaiset kuin suvussa "Austrobaileya". Japanista löydestyssä, noin 91 miljoonaa vuotta vanhassa "Protomonimia"-fossiilissa on useita emilehtiä, jotka sijaitsevat kierteisesti koverassa kukkapohjuksessa. Sen nuorissa siemenissä on paksu kuori, jonka anatomiaa on pystytty selvittämään. "Protomonimia" voi kuulua evoluutiopuussa magnoliakasvien (Magnoliaceae) läheisyyteen, vaikka mm. pohjuksen muoto on hyvin erilainen.


title: Magnolianae

text: Magnolideilla on huomattavan isokokoiset lehdet, ja ne ovatkin yleensä kosteiden, lämpimien ja ilmastoltaan tasalaatuisten alueiden kasveja.


title: Magnolianae

text: Ritariperhoset (heimo Papilionidae, alaheimo Papilioninae) käyttävät huomattavan paljon toukkiensa ravintokasveina magnolideihin kuuluvia lajeja lukuun ottamatta muskottikasveja (Myristicaceae). Laurales-lahkon kasveista niiden suosiossa ovat laakerikasvit (Lauraceae) ja Piperales-lahkon kasveista niille kelpaavat piippuruohokasvit (Aristoochiaceae). Aivan toiseen ylälahkoon kuuluvilla ruutakasveilla (Rutaceae) ne myös ovat yleisiä; niillä näet on samanlaisia alkaloideja kuin magnolideilla.


title: Magnolianae

text: Magnolidien joukossa esiintyy siellä täällä tietynlainen juurityyppi. Siinä juuret ovat tukevia, juurikarvattomia ja sienijuurellisia. Tyyppiä on havaittu useilla Laurales- ja Magnoliales-lahkon puuvartisilla edustajilla. Myös leveäliuskainen lehtilapa esiintyy kautta ylälahkon, vaikkakaan ei Canellales-lahkossa.


title: Magnolianae

text: Fylogeneettiset suhteet ylälahkossa osoittavat että Magnoliales ja Laurales muodostavat kladin ja Canellales ja Piperales toisen. Jälkimmäinen pari on ensi näkemältä yllätyksellinen, eikä tälle kladille olekaan paljon morfologista tukea. Sen sijaan molekyylitutkimukset ovat vahvistaneet jaottelun toinen toisensa perästä vuodesta 1999 alkaen.


title: Toivo (tunne)

text: Toivo on yksi ihmisen tunteista. Sitä voidaan käsitellä myös tunnelmana tai sen osana. Toivon tunteen voi tuntea mm. silloin, kun on vaarassa, mutta tietää pelastuvansa. Toivoa voi olla myös se, että jokin olento on vakavasti sairas, ja on mahdollista, että tämä parantuu. Tällaisissa tilanteissa ""on toivoa"". Tilanteita on monia moniin hetkiin.


title: Toivo (tunne)

text: Toivon vastakohta on ""toivottomuus"", jolloin ihminen näkee mm. jonkun huonon asian parantumattomana. Silloin sanotaan että ""ei ole toivoa". "


title: Tang Gaozu

text: Tang Gaozu (566 – 25. kesäkuuta 635), alkuperäiseltä nimeltään Li Yuan (李淵), oli Kiinan Tang-dynastian perustaja ja tämän dynastian ensimmäinen hallitsija vuosina 618–626. Hänen hallitsijakautensa aikakausinimi oli "Wude" (武德 wǔ dé). Sui-dynastian vielä hallitessa Li Yan oli nykyisen Shanxin alueen kuvernööri ja asui Taiyuanissa.


title: Tang Gaozu

text: Vuonna 615 Li Yan määrättiin sijoittamaan varuskunta Longxiin. Hän sai runsaasti kokemusta puolustaessaan valtakuntaa pohjoisen gökturkkilaisia ja pakottamalla heidät rauhaan. Tämän menestyksensä ansiosta Li Yuan sai runsaasti kannatusta, ja kun Sui-dynastia heinäkuussa 617 hajosi, Li Yuan nousi toisen poikansa Li Shiminin, myöhemmän keisari Taizongin yllyttämänä kapinaan. Hän omaksui "Suurkanslerin" (大丞相) arvonimen ja asetti Sui Gongin nukkehallitsijaksi tämän ollessa vielä lapsi, mutta syrjäytti tämän myöhemmin kokonaan ja aloitti vuonna 618 Tang-dynastian julistautumalla itse keisariksi. Hänen kuolemansa jälkeen hänen poikansa ja seuraajansa Li Shimin kunnioitti häntä nimellä Gaozu ("suuri perustaja").


title: Tang Gaozu

text: Hallitsijakautenaan keisari Gaozu keskittyi yhdistämään valtakunnan Tang-dynastian alaisuuteen. Li Shiminin (李世民) tuella, jonka hän nimitti prinssi Qiniksi, hän voitti kaikki muut vallantavoittelijat, joita olivat Li Gui, Dou Jiande, Wang Shichong, Xue Rengao ja Liu Wuzhou. Vuoteen 628 mennessä Tang-dynastia oli onnistunut yhdistämään koko Kiinan. Kotirintamalla hän tunnusti Sui Wendin ansiot Kiinan yhdistäjänä ja pyrki seuraamaan tämän esimerkkiä muun muassa jakamalla maata kansalaisille, ja hän myös alensi veroja. Hän hylkäsi keisari Sui Yangin julmat lait ja uudisti oikeusjärjestelmän. Nämä toimenpiteet valmistivat tietä keisari Taizongille, jonka aikana Tang-dynastia nousi valtansa huipulle.


title: Tang Gaozu

text: Vuonna 626 Li Shimin joutui riitaan veljiensä, kruununprinssi Li Jianchengin ja Qin prinssi Li Yuanjin kanssa, hyökkäsi heidän päälleen väijyksistä ja lopulta tappoi heidät. Huolestuneena siitä, mitä Li Shimin saattaisi seuraavaksi tehdä, keisari Gaozu luovutti valtaistuimen hänelle, jolloin hänestä itsestään tuli "Taishang Huang", vetäytynyt keisari. Hän kuoli vuonna 635.


title: Tang Gaozu

text: Keisari Tang Gaozun alkuperäinen nimi oli Li Yuan (李淵). Hallitsijana hänelle annettiin myös kunnianimi "Shude" (叔德). Hänen hallitsija¬kautensa (618–626) aikakausinimi oli "Wude" (武德 wǔ dé). Vuonna 674 hänelle annettiin kuoleman¬jälkeinen nimi keisari Shenyao (神堯皇帝), joka vuonna 754 laajennettiin muotoon keisari Shényáo Dàshèng Dàguāng Xiào (神堯大聖大光孝皇帝).


title: Tang Gaozu

text: Li Yuaninin esi-isä seitsemännessä sukupolvessa oli Li Jao, Kuudentoista kuningaskunnan aikaisen Läntisen Liang-valtakunnan perustaja. Läntisen Liangin tuhouduttua Li Gaon pojan¬poika Li Chon’er (李重耳) toimi Pohjoisen Wein virkamiehenä, mutta hänen jälkeläisillään oli useiden sukupolvien ajan vain alempia sotilasvirkoja ja –arvoja. Li Yuanin isoisä Li Hu (李虎) toimi merkittävänä kenraalina Läntisen Wein ylimmän kenraalin Yuwen Tain alaisuudessa. Hänet nimitettiin Longxin herttuaksi, ja hänelle annettiin zianbilainen sukunimi Daye (大野). Li Hu kuoli ennen kuin Yuwen Tain poika, keisari Zhou Xiaomin perusti Pohjoisen Zhou-dynastian, mutta postuumisti hänet nimitettiin Tangin herttuaksi sen jälkeen kun Pohjoinen Zhou-dynastia oli perustettu. Hänen poikansa, Li Yuanin isä Li Bing (李昺) peri Tangin herttuan arvonimen ja meni naimisiin huomattavan kenraalin Dugu Xinin (獨孤信) tyttären kanssa. Li Bing kuoli vuonna 572, ja Li Yuan peri Tangin herttuan arvonimen, joka hänellä pysyi sen jälkeenkin, kun valtaistuimelle vuonna 581 oli noussut Yang Jian eli keisari Sui Wendi, joka perusti Sui-dynastian. Sui Wendin puoliso, keisarinna Dugu Qieluo, oli hänen tätinsä. Niihin aikoihin hän meni naimisiin Rouva Doun, kanssa, joka oli Shenwun herttua Dou Yin (竇毅) ja Pohjoisen Zhoun prinsessa Xiangyangin, Yuwen Tain tyttären tytär.


title: Tang Gaozu

text: Sui Wendin hallituskaudella (581–606), Li Yuan toimi kolme kautta maakuntien kuvernöörinä. Wendin pojan Sui Yangin hallitsijakauden alussa hän toimi komentajakunnan kuvernöörinä, sillä keisari Yang oli muuttanut maakunnat komentajakunniksi, mutta myöhemmin hänet kutsuttiin nuoremmaksi ministeriksi keisari Yangin hallitukseen. Kun Yang vuonna 613 aloitti toisen sotansa Goguryeota vastaan, Yuanin vastuulla oli osa huolto¬tehtävistä. Kun kenraali Yang Xuangan ryhtyi kapinaan lähellä itäistä pääkaupunkia Luoyangia, keisari Yang nimitti Li Yuanin kenraaliksi ja antoi hänen vastuulleen sotilasoperaatiot Tongin solan länsipuolella, vaikkakaan Yuan Xuanganin kapina ei ulottunut sille alueelle. Li Yuan käytti tilaisuutta hyväkseen ja otti palvelukseensa lahjakkaita henkilöitä. Myöhemmin samana vuonna, kun keisari Yang kutsui hänen luokseen, hän kieltäytyi hänelle uskotuista tehtävistään vedoten heikkoon terveydentilaansa, mihin keisari ei uskonut, vaan kysyi jalkavaimoltaan Wangilta, joka oli Li Yuanin veljentytär: ”Kuoleeko hän pian?” Peloissaan Li Yuan otti vastaan juomia ja lahjuksia yrittäen osoittaa keisarille, ettei hänellä ollut suurta kunnianhimoa. Vuonna 615 keisari Yang uskoi hänen vastuulleen talonpoikaiskapinan kukistamisen Hedongin (河東) maakunnassa (suunnilleen nykyinen Shanxi, mutta kutsui hänet takaisin vuonna 616. Myöhemmin samana vuonna antoi hänen vastuulleen Taiyuanin kaupungin (太原)nykyisessä Taiyuanissa, Shanxissa.


title: Tang Gaozu

text: Keisari Yang ei ollut tyytyväinen Li Yuaniin eikä Wang Rengongiin (王仁恭), Mayin komentajakunnan (馬邑, suunnilleen nykyinen Shuozhou, Shanxi) kuvernööriin, koska he eivät kyenneet tekemään itäturkkilaisten (Tujue-heimon) maahanhyökkäyksistä eivätkä uusista, entistä laajemmista talonpoikaiskapinoista. Suurinta kapinaa johti Liu Wuzhou, Dingyang-kaani, joka pian nousi Wangia vastaan, tappoi hänet ja valtasi keisari Yangin toissijaisen palatsin lähellä Taiyuania. Li Yuania pelottivat valtakunnassa kiertäneet ennustukset, joiden mukaan seuraavan keisarin nimi olisi Li — ja koska keisari oli surmannut toisen virkamiehen, Li Hunin (李渾) ja hänen klaaninsa pelätessään, että Li Hunin veljenpoika Li Min (李敏, keisarin sisar Yiang Lihuan eli prinsessa Lepingin vävy), tavoittelisi valtaistuinta.


title: Tang Gaozu

text: Vanhat selonteot, jotka Li Yianin toisen pojan Li Shiminin, keisari Tang Taizongin hallitessa kokosi herttua Dou, korostavat Li Minin aloitteellisuutta ja huomattavaa osuutta Li Yuanin kapinaan. Niiden mukaan Li Shimin olisi salaa suunnitellut kapinaa Sui-hallitusta vastaan yhdessä Pei Jin, keisari Yangin toisen palatsin hovimestarin, ja Li Wenjingin, Jinyangin herttuakunnan eli Taiyanin poliisituomarin kanssa, mutta ei olisi aluksi kertonut suunnitelmistaan Li Yuanille. Li Shiminin kovistellessa Pei Ji, joka oli luvattomasti sallinut Li Yuanin harjoittaa seksuaalista kanssakäymistä eräiden keisari Wendin jalkavaimojen kanssa, sai Li Yuanin vakuuttuneeksi siitä, että oli välttämätöntä ryhtyä kapinaan. Nykyiset tutkijat ovat kuitenkin päätelleet, että aloitteen kapinaan teki Li Yuan itse.


title: Tang Gaozu

text: Li Yuan ryhtyi kokoamaan seudulta sotavoimia väittäen niiden olevan välttämättömiä alueen puolustamiseksi turkkilaisia vastaan, mihin selitykseen hänen varamiehensä Wang Wei (王威) ja Gao Junya (高君雅) suhtautuivat epäluuloisesti. Peläten, että Wang ja Gao ryhtyisivät ensin toimiin häntä vastaan, Li Yuan käytti turkkilaisten hyökkäystä tekosyynä väittäen valheellisesti, että Wang ja Gao olisivat toimineet turkkilaisen kagaani Shibi Khanin (Ashina Duojishin) hyväksi, ja sai heidät teloitetuiksi. Hän lähetti Hedongiin salaisia sanansaattajia kutsumaan poikansa Li Jianchengin, Li Yuanjin ja Li Zhiyunin, jotka hän oli jättänyt sinne vartiomaan hänen taloaan, ja pääkaupunkiin Chan’aniin kutsumaan tyttärensä, myöhemmän prinsessa PingYangin ja hänen aviomiehensä Chai Shaon (柴紹). Li Jiancheng ja Li Yuanji, jotka jättivät Li Zhiyunin Hedongiin, tapasivat pian Chain ja saapuivat yhdessä tämän kanssa Taiyuaniin. Li Yuanin tytär, joka arveli olevan vaikeaa paeta Chain kanssa, päätti sen sijaan piiloutua.


title: Tang Gaozu

text: Heti kun Li Jiancheng, Li Yuanji ja Chai saapuivat Taiyuaniin, Li Yuan ilmoitti virallisesti, että kapina oli puhjennut, mutta tekeytyi itse Suin lojaaliksi kannattajaksi ja julisti, että hänen ainoa tarkoitusperänsä oli saattaa valtaistuimelle keisari Yangin pojanpoika Yang You, prinssi Dai, joka tuolloin oli Chang’aniksi, ja kunnioittaa keisari Yangia "eronneena keisarina" (’’Taishang Huang’’). Li Yuan turvasi ensin pohjoisen sivustansa ottamalla yhteyttä Shibi Khaniin, maksamalla hänelle veroa ja saamalla vastineeksi miehiä ja hevosia. Hän asetti Li Jianchengin armeijansa johtoon, jätti Li Yianjin vastuulle Taiyanin ja eteni etelään. Samaan aikaan Hedongissa toimineet Sui-virkamiehet pidättivät Li Zhiynin ja veivät hänet Chan’aniin, jossa hänet teloitettiin.


title: Tang Gaozu

text: Hänen tyttärensä Pingyang myi omaisuutensa kootakseen hänelle sotajoukon. Hän sai houkutelluksi useita muita johtajia taistelemaan hänen lippunsa alla. He ottivat haltuunsa useita kaupunkeja, ja hänen armeijansa laajeni, kunnes hänen alaisuudessaan oli 70 000 miestä.


title: Tang Gaozu

text:
Samoihin aikoihin Li Yuan kirjoitti kirjeen toiselle kapinajohtajalle, Li Mi –nimiselle Wein herttualle, joka oli lähellä Luoyangia, yrittäen nähdä, seuraisiko Li Mi häntä, mutta Li Mi uskoi omiin voimiinsa ja antoi sihteerinsä Zu Junyanin (祖君彥) kirjoittaa Li Yuanille seuraavanlaisen kirjeen:
Li Yuan kauhistui, mutta koska hän ei halunnut saada lisää vihamiehiä, hän vastasi nöyrästi:
Li Mi oli mielissään Li Yuanin vastauksesta ja uskoi Li Yuanin tukevan häntä, ja siitä lähtien Li Mi ja Li Yuan lähettivät usein sanan¬saattajan välityksellä viestejä toisilleen. Niinpä Li Mi ei vastustanut Li Yuanin kampanjaa Chang’ania vastaan. Kun Li Yuan kuitenkin samoihin aikoihin saapui lähelle Hedongia, huono sää pysäytti hänen armeijansa, ja kun muonakin uhkasi loppua, levisi huhuja, että itäinen Tujue ja Liu Wuzhou aikoisivat hyökätä Taiyuaniin. Li Yuan käski ensin joukkojensa vetäytyä, mutta kun Li Jiancheng ja Li Shimin olivat jyrkästi eri mieltä, hän jatkoi etenemistään. Voitettuaan Suin joukot Huoyin taistelussa nykyisessä Yunchengissä hän päätti jättää itselleen pienen mahdollisuuden vartioida Hedongia samaan aikaan kun he ylittävät Keltaisenjoen ja etenivät Guanzhongiin, Chang’anin seudulle. Sinne saavut¬tu¬aan hän johti itse Chang’aniin edenneitä joukkoja, kun taas Li Jiancheng sai tehtäväkseen vallata Tongin solan seudut, jotteivät Luoyangissa olleet Suin sotajoukot pääsisi vahvistamaan Chang’anin puolustusta, ja Li Shiminin Weijoen pohjoispuolelle valloittamaan siellä olevat alueet. Samaan aikaan hänen tyttärensäkin oli ryhtynyt kapinaan tukeakseen heitä, ja hänkin sai kootuksi melkoisen sotajoukon, joka valloitti joitakin kaupunkeja. Hän yhdisti voimansa Li Shiminin ja hänen miehensä Chai Shaon kanssa. Pian Li Yuan yhdisti jälleen kaikki sotajoukkonsa ja piiritti Chan’anin. Talvella 617 hän valloitti Chang’anin ja julisti Yang Youn keisariksi nimellä Gong. Hän itse nimitti itsensä sijaishallitsijaksi suurkanslerin nimellä ja otti arvonimen Tangin prinssi. Suurin osa Suin hallussa yhä olleista alueista ei kuitenkaan tunnustanut Gongia keisariksi vaan piti edelleen Yangia keisarina. Li Yuan lähetti veljenpoikansa Li Xiaogongin etelään, jossa tämä pakotti Suin hallinnassa nykyisessä Shaanxissa, Sichuanissa ja Chongqingissa olleet kaupungit antautumaan.


title: Tang Gaozu

text: Keväällä 618 keisari Yang surmattiin Jiangdussa, nykyisessä Yangzhoussa, kenraali Yuwen Huajin johtamassa kapinassa. Kun tieto tapahtuneesta saapui Chan’aniin, keisari Gong luovutti valtaistuimen Li Yuanille, josta tuli Tang-dynastian ensimmäinen keisari Gaozu. Hän palautti monia Sui-dynastian ensimmäisen keisarin, Wendin aikaisia laitoksia ja peruutti monet keisari Yangin tekemät muutokset. Hän teki keisari Gongista Xin herttuan ja nimitti vanhimman poikansa, Li Jianchengin kruununprinssiksi, kun taas Li Shimin nimitettiin Qinin ja Li Yuanji Qin prinssiksi. Samaan aikaan Luoyangissa toimineet Sui-hallituksen virkamiehet julistivat keisari Yangin toisen pojanpojan, Gongin veljen, Yuen prinssi Yang Tongin keisariksi ja kieltäytyivät tunnustamasta Chang’anissa tapahtunutta vallanvaihdosta.


title: Tang Gaozu

text: Keisari Gaozun hallitusta kohtasi heti suuri haaste talonpoikaisjohtaja Xue Jun tahola, joka oli julistautunut Qinin keisariksi. Syksyllä 618 Xue käytti hyväkseen Li Shiminin sairautta, voitti Li Shiminin ja Li Wenjingin johtaman armeijan Qianshuin tasangolla, nykyisessä Xianyangissa, Shanxissa, ja lähestyi Chang’ania. Gaozu yritti liittoutua Liangin prinssin, Li Guin kanssa, sillä Xue Jun alueet olivat Tangin hallitsemien alueiden ja Liangin välissä. Kirjeessään Li Guille Gaozu ilmoitti olevansa hänen serkkunsa. Li Gui liittoutuikin joksikin ajaksi Gaozun kanssa. Xue Ju kuitenkin kuoli sairauteen ennen kuin oli voinut valloittaa Chang’ania, ja häntä seurasi hänen poikansa Xue Rengao, joka oli taitava johtaja mutta josta hänen kenraalinsa vieraantuivat hänen julmuutensa vuoksi. Li Shimin onnistui hyökkäämään Xue Rengaota vastaan, joka sekin sijaitsee nykyisessä Xianyangissa, ja hän pakotti Xue Rengaon antautumaan.


title: Tang Gaozu

text: Sillä väin Li Mi, jonka Sui-kenraali Wang Shichong oli edellisenä vuonna kukistanut yllätyshyökkäyksessä, pakeni Tang-dynastian hallitsemalle alueelle ja antautui Gaozulle. Li Min kenraali Xu Shiji, joka hallitsi suurta osaa Li Min entisistä alueista, myönsi Xulle oikeuden käyttää keisarillista sukunimeä Li. Gaozu myönsi Li Minille Xingin herttuan, mutta nimitti hänet vain juhla-ministeriksi, virkaan, jota Li Mi itse ei pitänyt arvolleen soveliaana. Kiinalaisen uuden¬vuoden aikoihin vuonna 619 Li Mi pyysi keisari Gaozulta lupaa saada johtaa itään suuntautunutta sotaretkeä, jonka tarkoituksena oli pakottaa jotkut hänen entiset alamaisensa antautumaan Tangille, mutta heti Chang’anista poistuttuaan hän alkoi suunnitella itsenäisyytensä palauttamista. Tang-kenraali Sheng Yanshi (盛彥師) hyökkäsi häntä vastaan väijyksistä ja surmasi hänet.


title: Tang Gaozu

text: Keväällä 619 Wang Shichong sai Luoyangissa Yang Tongin luovuttamaan hänelle valta¬istuimensa, mikä teki lopun Sui-dynastiasta ja merkitsi Zhengin uuden valtion perustamista.


title: Tang Gaozu

text: Suunnilleen samoihin aikoihin Li Gui, joka tosin ilmoitti kannattavansa Tang-dynastiaa, kieltäytyi hyväksymästä Tangin nimittämää Liangin ruhtinasta ja julistautui itse Tang-keisariksi. Kesällä 619 Li Guin virkamies An Xinggui (安興貴), entinen Tangin virkamies, nousi kapinaan Li Guita vastaan, vangitsi hänet ja luovutti hänet Tangille. Gaozu teloitti Li Guin ja liitti hänen hallitsemansa alueet Tang-valtakuntaan. Samoihin aikoihin myös kapinanjohtaja Du Fuwei, jonka hallinnassa oli nykyisen Anhuin eteläiset alueet, antautui Tangille. Gaozu myönsi hänellekin keisarillisen sukunimen Li ja teki hänestä Wun ruhtinaan. Myös Luo Yi, joka hallitsi nykyisen Pekingin aluetta, alistui Tangin alaiseksi. Hänkin sai keisarillisen sukunimen Li, ja hänet nimitettiin Yanin ruhtinaaksi.


title: Tang Gaozu

text:
Tang-dynastiaa kohtasi kuitenkin toinen vakava uhka: Liu Wuzhou, joka päätti marssia etelään Tangia vastaan. Keisari lähetti Pei Jin Liu Wuzhoun etenevää armeijaa vastaan, mutta Liu voitti Pein ja piiritti Taiyania. Li Yuanji pakeni takaisin Chang’aniin, ja Liu piiritti suurta osaa nykyistä Shanzia. keisari lähetti Li Shiminin Liuta vastaan, ja kesään 620 mennessä Li Shimin oli voittanut Liun ja pakottanut tämän pakenemaan itäisten turkkilaisten luo. Liun alue liitettiin Tang-valtakuntaan. Samoihin aikoihin kuitenkin Xian ruhtinas Dou Jiande teki suuren hyökkäyksen niitä Keltaisenjoen pohjoispuolella nykyisten Hebein ja Henanin alueella sijainneita kaupunkeja vastaan, jotka kuuluivat Tangin valtapiiriin. Hän piiritti ne lähes kaikki ja vangitsi keisari Gaozun serkun Li Shentongin (李神通), Huai’anin ruhtinaan, keisarin sisaren prinsessa Tong’anin ja Li Shijin isän Li Gain (李蓋). Kun Li Gai oli Doun vankina, myös Li Shiji antautui Doulle. Vuonna 620 Li Shiji aikoi hyökätä väijyksistä Douta vastaan yhdessä toisen Doulle antautuneen Tang-kenraalin, Li Shanghun (李商胡) kanssa, mutta suunnitelma paljastui. Li Shanghu surmattiin ja Li Shiji pakeni takaisin Tangin alueelle.
Vuonna 620 Li Fuwei valloitti Tang-dynastialle toiselta talon¬poikais¬johtajalta, Li Zitongilta Zu-keisarilta, laajan alueen Jangtsejoen alajuoksun tienoilta. Li Zitong puolestaan voitti Shen Faxingin ja otti haltuunsa tämän hallitsemat alueet, suunnilleen nykyisen Zhejiangin.


title: Tang Gaozu

text:
Kun Li Shimin oli voittanut Liun, hän aloitti syksyllä 620 sotaretken Wangin hallitsemaa Zhengin valtiota vastaan. Aluksi hän ei voinut täysin voittaa Zhengiä, vaikka keväällä 621 Zhengin pääkaupunki Luoyang joutuikin ankaraan piiritykseen. Wang pyysi apua Doulta, joka suostuikin, vaikka olikin huolissaan siitä, että Tangin voitto Zhengistä merkitsisi hänen syrjäyttämistään, mutta samaan aikaan hän oli halukas käyttämään hyväkseen Zhengin heikkoutta ja vaatimaan sen alueita itselleen. Keisari Gaozu pelkäsi aluksi, että Dou ja Wang saattaisivat jakaa Li Shiminin joukot keskenään ja määräsi Li Shiminin palaamaan, mutta Li Shiminin pyynnöstä hän muutti mielensä ja salli hänen jäädä Luoyangin alueelle. Kun Li Shimin jätti Li Yuanjin huolehtimaan Luoyangin piirityksestä, hän itse eteni Hulaon solaan saakka, jota hän käytti tukikohtanaan. Kesällä 621 Tangin ja Zian joukot kohtasivat toisensa Hulaossa, ja Li Shimin voitti ja vangitsi Doun. Epätoivoissaan myös Wang antautui, ja suurin osa Zhengin alueista liitettiin Tang-valtakuntaan. Myös Xian alue liitettiin Tang-valtakuntaan, mutta sen jälkeen kun keisari Gaozu oli teloittanut Doun, Doun kenraali Liu Heita nousi Tangia vastaan ja valloitti suuren osan Xian entisestä alueesta, kun taas Xu Yuanlang, Zhengille aikaisemmin antautunut kapinajohtaja, nousi myös uudestaan kapinaan ja valtasi nykyisen Shandongin alueen.
Vuonna 621 Li Xiaogong voitti myös Xiao Xianin, Liang-keisarin, joka oli hallinnut nykyisiä Hubein, Hunanin ja Guangxin alueita, ja pakotti tämän antautumaan. Toisella rintamalla Li Fuwein luutnantti Fu Gongshi voitti Li Zitongin pakottaen hänetkin antautumaan. Liangin ja Wun alueet liitettiin Tang-valtakuntaan.
Historioitsijat ovat todenneet, että keisari Gaozu teloitutti väärin perustein tai ilman riittäviä todisteita rikoksista useita sellaisiakin henkilöitä, jotka olivat auttaneet häntä Tang-dynastian perustamisessa:


title: Tang Gaozu

text: Keväällä 622 Li Shimin voitti Liu Heitan ja karkotti hänet itäturkkilaisten alueelle, mutta Liu Heita palasi pian itäturkkilaisia apujoukkoja mukanaan ja surmasi taistelussa keisari Gaozun veljenpojan Li Daoxuanin (李道玄) valloitettuaan entisen Xian alueen. Sitä ennen kuitenkin myös Li Shimin ja Li Yuanji had also olivat voittaneet Xu Yuanlangin, jonka hallussa oli enää vain muutamia kaupunkeja.


title: Tang Gaozu

text:
Samoihin aikoihin Li Jiancheng ja Li Shimin alkoivat yhä enemmän kilpailla keskenään, sillä vaikka myös Li Jianchengillä oli ollut osuutensa Tang-dynastian suorittamaan Kiinan yhdistämiseen, juuri Li Shimin oli kukistanut kilpailevat vallantavoittelijat, joita olivat Xue Rengao, Liu Wuzhou, Dou Jiande ja Wang Shichong, ja täten hän oli saavuttanut armeijan keskuudessa suuremman maineen. Li Yuanji, jonka keisari oli myös nimittänyt kenraaliksi, asettui Li Jianchengin puolelle ja yllytti tätä usein kovempiin toimiin Li Shiminiä vastaan toivoen tällä tavoin pääsevänsä kruununprinssiksi, kun Li Jianchengistä tulisi keisari. Li Jiancheng ja Li Yuanji olivat paremmissa väleissä keisari Gaozun nuorten jalkavaimojen kanssa kuin Li Shimin (sillä heidän äitinsä herttuatar Dou oli kuollut Tangin valtaannousua), ja nämä jalkavaimot auttoivat Li Jianchengiä pääsemään keisarin suosioon, jolloin päätti olla nimittämättä Li Shiminiä kruununprinssiksi, niin kuin hän sitä ennen oli aikonut tehdä.
Talvella 622 enää vain Liu Heita uhkasi vakavasti Tangin valtaa. Hovimiestensä Wang Guin ja Wang Zhengin ehdotuksesta, joiden mielestä Li Jianchengin olisi saavutettava joitakin sotilaallisia voittoja saadakseen maineensa palautetuksi, Li Jiancheng ilmoittautui vapaaehtoiseksi komentamaan Liu Heitaa vastaan taistelevaa armeijaa. Niinpä keisari Gaozu nimitti tehtävään Li Jianchengin ja tämän apumieheksi Li Yuanjin. Vuoden 623 alussa, kun Liu oli kukistunut yritettyään hyökätä Tangin Wein prefektuuriin (魏州,nykyisessä Handanissa, Hebeissä), Li Jiancheng ja Li Yuanji vangitsivat ja murskasivat hänet Guantaossa. Liu pakeni pohjoiseen kohti itäturkkilaisten aluetta, mutta hänet otti väijyksistä kiinni ja vangitsi hänen oma virkamiehensä Zhuge Dewei (諸葛德威), joka luovutti hänet Li Jianchengille. Li Jiancheng teloitti Liun. Samoihin aikoihin Xu sai surmansa yrittäessään paeta. Lin Shihong, Chun keisari, joka oli hallinnut nykyistä Jiangxia ja Guangdongia, oli myös kuollut ja hänen seuraajansa hajallaan. Nyt Tang-dynastia hallitsi koko Kiinaa lukuun ottamatta Lian Shidun, Liangin keisarin hallinnassa olleita alueita, jotka käsittivät nykyisen Shaanxin pohjoisosan ja länsiosan Sisä-Mongoliaa, joskin Fu Gongshi kapinoi Li Fuwein tuella Chan’anissa vuonna 623 ja julistautui itse Songin keisariksi. Li Xiaogong kuitenkin kukisti Fun kapinan vuonna 624.


title: Tang Gaozu

text: Samaan aikaan Li Jianchengin ja Li Shiminin välinen riita kärjistyi. Vuonna 624 Li Jiancheng pyysi vastoin keisari Gaozun antamia määräyksiä kenraali Li Yiltä, Yanin ruhtinaalta, joukon sotilaita täydennykseksi henkivartiostoonsa. Kun tämä tuli keisarin tietoon, hän moitti Li Jianchengiä ankarasti ja karkotti hänet ja hänen henkivartiostonsa komentajan, Keda Zhin (可達志). Kun Li Jiancheng siitä huolimatta pyysi Qingin prefektuurin (慶州, nykyisessä Qingyangissa, Gansussa) komendanttia kokoamaan joukkoja, todennäköisesti Li Shiminiä vastaan, upseerit Erzhu Huan (爾朱煥) ja Qiao Gongshan (橋公山) kertoivat keisari Gaozulle, että Li Jiancheng oli rohkaisemassa Yangia kapinaan, jotta nämä yhdessä voisivat kaapata vallan. Keisari Gaozu raivostui ja määräsi silloin Chang’anissa oleskelleen Li Jianchengin saapumaan Renzhin palatsiin, nykyiseen Tongchuaniin, Shaanxiin, jossa keisari tuolloin asui. Li Jiancheng aikoi ensin valloittaa Chang’anin ja kieltäytyä kutsusta, mutta lopulta hän ilmoitti Renzhin palatsiin pyytävänsä armoa. Keisari Gaozu pani hänet arestiin. Saatuaan asian tietoonsa Yang nousi kapinaan, ja keisari Gaozu lähetti Li Shiminin kukistamaan kapinan luvaten tehdä hänestä kruununprinssin. Li Jiancheng menetti täten kruununprinssin asemansa, ja sen sijaan hänet nimitettiin Shun prinssiksi. Li Shiminin lähdettyä Li Yuanji, keisarin jalkavaimot ja kansleri Feng Devi kuitenkin taivuttivat keisarin muuttamaan mieltään ja sallimaan Li Jianchengin palata Chang’aniin ja pysyä kruununprinssinä. Sen sijaan keisari syytti poikiensa välisistä riidoista Li Jiangchengin hovimiehiä Wang Guita ja Wei Tingiä sekä Li Shiminin hovimiestä Du Yania, jotka hän karkotti maanpakoon. Yangin surmasi sittemmin yksi hänen alaisistaan.


title: Tang Gaozu

text:
Keisari Gaozulle aiheuttivat jatkuvasti huolta myös itäturkkilaisten maahanhyökkäykset. Hän harkitsi jopa Chang’anin polttamista maan tasalle ja pääkaupungin siirtoa Fanchengiin (樊城, nykyisessä Xianganissa, Hubeissa), mitä ehdotusta kannattivat myös Li Jiancheng, Li Yuanji ja kansleri Pei Ji. Li Shimin kuitenkin vastusti, eikä aikomusta toteutettu. Samaan aikaan Li Shimin itse lähetti uskottujaan Luoyangiin saadakseen siellä olevan armeijan omaan valvontaansa. Li Shimin sai vakavan ruokamyrkytyksen juhlittuaan Li Jianchengin palatsissa, mitä sekä keisari Gaozu että Li Shimin itse ilmeisesti pitivät murhayrityksenä. Tämän jälkeen Gaozu aikoi lähettää Li Shiminin vartioimaan Luoyangia, jottei lisää konflikteja ilmaantuisi, mutta neuvoteltuaan keskenään Li Jiancheng ja Li Yuanji päätyivät siihen, että tämä vain antaisi Li Shimille tilaisuuden muodostaa sinne oman sotajoukkonsa, ja siksi he vastustivat suunnitelmaa. Keisari Gaozu ei sitä toteuttanutkaan.
Vuonna 626 Li Shimin pelkäsi, että Li Jiancheng aikoisi tappaa hänet, ja hänen hovimiehensä Fang Xuanling, Du Ruhui ja Zhangsun Wuji rohkaisivat toistuvasti Li Shiminiä ensin hyökkäämään Li Jianchengiä ja Li Yuanjia vastaan, samaan aikaan kun Wei Zheng rohkaisi Li Jianchengiä hyökkäämään Li Shiminiä vastaan ensin. Li Jianchengin vaatimuksesta keisari Gaozu erotti Fangin ja Dun sekä Yuchi Jingden ja Cheng Zhijien Li Shiminin hovimiesten viroista. Zhangsun, joka sai pitää virkansa, yritti edelleen suostutella Li Shiminiä hyökkäämään ensin.


title: Tang Gaozu

text: Kesällä 626 itäturkkilainen kaanikunta teki uuden hyökkäyksen. Keisari Gaozu aikoi ensin lähettää Li Shiminin taistelemaan turkkilaisia vastaan, mutta Li Jianchengin aloitteesta hän päättikin lähettää Li Yuanjin. Li Yuanji sai komentoonsa suuren osan ennestään Li Shiminin johdossa olleesta armeijasta, mikä aiheutti Li Shiminille lisää huolia, sillä hän ei uskonut voivansa pitää puoliaan mahdollista hyökkäystä vastaan ilman nyt Li Yuanjin komennossa olleita joukkoja. Li Shiminin pyynnöstä Yuchi kutsui salaisesti Fangin ja Dun takaisin hänen asuntoonsa, ja eräänä yönä hän syytti keisari Gaozun kuullen Li Jiancheniä ja Li Yuanjia aviorikoksesta keisarin jalkavaimojen kanssa. Seuraavana aamuna Gaozu kutsui Li Jianchengin ja Li Yuanjin puhutteluun, jossa vanhemmat virkamiehet Pei Ji, Xiao Yu ja Chen Shuda saivat tehtäväkseen tutkia, pitivätkö Li Shiminin syytökset paikkansa. Kun Li Jiancheng ja Li Yianji lähestyivvät keisarin palatsin suurta porttia, Xuanwun porttia (玄武門), Li Shimin hyökkäsi heitä vastaan suunnittelemallaan tavalla. Hän itse ampui nuolen, joka surmasi Li Jianchengin. Sen jälkeen Yuchi surmasi Li Yuanjin. Li Shiminin joukot saapuivat palatsiin, ja Li Shiminin voimien säikäyttämänä hän päätti nimittää tämän kruununprinssiksi. Li Shimin riisti Li Jiancheniltä ja Li Yianjiltä postuumisti näiden keisarillisen arvon, mitä keisari Gaozu ei kyennyt estämään. Kaksi kuukautta myöhemmin keisari Gaozu luovutti valtaistuimen Li Shiminille, josta tuli keisari Taizong.


title: Tang Gaozu

text: Eronneena keisarina Gaozu ei yrittänyt paljonkaan vaikuttaa poikansa, keisari Taizongin, hallitustoimiin, ja hänen myöhemmistä teoistaan on säilynyt vain niukasti tietoa. Keisari Taizong ryhtyi lähes välittömästi peruuttamaan joitakin isänsä toimenpiteitä. Esimerkiksi Gaozu oli nimittänyt monia sukulaisiaan keisarillisiksi prinsseiksi, minkä arvon Taizong riisti heiltä vuonna 626 alentaen useimmat heistä herttuoiksi. Gaozu oli myös nimittänyt monia kamarirouvia, joista Taizong erotti 3000 viroistaan vuonna 628, joskin hän itse myöhemmin nimitti tilalle ainakin yhtä monta uutta.


title: Tang Gaozu

text: Vuonna 629 Gaozu muutti pääpalatsistaan, Taijin palatsista (太極殿) Hongyin palatsiin (弘義宮), jonka nimi muutettiin tällöin Da’anin palatsiksi. (大安宮). Vasta sen jälkeen keisari Taizong saattoi tehdä Taijin palatsista kruununprinssiensä palatsin.


title: Tang Gaozu

text: Vuonna 630 Gaozu sai kuulla, että Taizong oli lähettänyt kenraali Li Jingin voittamaan ja vangitsemaan turkkilaisen khaganin Jiali Khanin (Ashina Duobin). Gaozu, joka oli koko valtakautensa perinyt itäturkkilaisilta veroja, kommentoi: “Han-keisari Han Gaozu joutui ansaan eikä kyennyt kostamaan. Nyt poikani voi tuhota Tuyuen. Olen uskonut valtakunnan oikealle henkilölle, ja mistä minun pitäisi olla huolissani?” Hän kutsui monia prinssejä ja prinsessoja sekä korkea-arvoisia virkamiehiä juhlimaan voittoa, soitti itse pipaa samalla kun vieraat tanssivat.


title: Tang Gaozu

text: Koska Chang’anissa oli kesäisin usein kuumaa, keisari Taizong kutsui usein Gaozun vierailulle Jiuchengin palatsiin (九成宮, nykyisessä Baojissa, Shaanxissa), missä oli viileämpää. Koska kuitenkin Sui-keisari Wen oli kuollut siellä, Gaozu ei halunnut käydä siellä. Sen sijaan Taizong alkoi vuonna 634 rakentaa Gaozua varten uutta kesäpalatsia, Damingin palatsia, mutta Gaozu sairastui ennen kuin se oli valmis, eikä hän koskaan käynyt Damingin palatsissa. Hän kuoli keväällä 635.


title: Eelis Rantanen

text: Eelis Konstantin Rantanen (5. maaliskuuta 1879 Turku – 26. kesäkuuta 1946 Turku) oli suomalainen kansakoulunopettaja ja kansanedustaja. Rauman seminaarissa opiskellut Rantanen toimi Turun kaupungin koululaitoksen palveluksessa yli 40 vuotta vuosina 1904–1945. Suomen Kristillisen Työväen Liittoa edustanut Rantanen nousi reiluksi vuodeksi kansanedustajaksi Matti Helenius-Seppälän kuoltua.


title: Eelis Rantanen

text: Raittiusaatetta edistänyt Rantanen oli presidentin valitsijamies vuosina 1925 ja 1931. Hän toimi myös Turun kaupunginvaltuutettuna.


title: Sozomenos

text: Hermias Salamanes Sozomenos (, s. noin vuonna 400 Bethelia, Gaza, k. noin 450 Palestiina) oli myöhäisantiikin aikainen kirkkohistorioitsija.


title: Sozomenos

text: Sozomenos sai kasvatuksen munkkien parissa ja toimi asianajajana Konstantinopolissa. Hän kuoli Palestiinassa vuoden 443 jälkeen. Sozomenoksen päätyö on kreikankielinen yhdeksänosainen kirkkohistoriallinen teos "Historia Ecclesiastica", joka kuvaa ajanjaksoa vuodesta 324 vuoteen 439. Se on jatkoa Eusebios Kesarealaisen "Kirkkohistorialle", joka on ollut myös Sozomenoksen lähteenä. Hänen työnsä seurailee pääasiallisesti Sokrates Skholastikoksen kirkkohistoriaa, mutta on sitä laajempi ja esikuvaansa voimakkaammin ortodoksiseen ja luostaritoimintaan nojautuva. Viimeisen yhdeksännen osan lähteenä on osittain Olympiodoroksen teos, osittain suullinen perimätieto.


title: Mih’ail Sjamjonau (maastohiihtäjä)

text: Mih’ail Sjamjonau (; s. 6. helmikuuta 1986) on valkovenäläinen maastohiihtäjä. Hän edusti aiemmin Venäjää.


title: Mih’ail Sjamjonau (maastohiihtäjä)

text: Sjamjonau debytoi maastohiihdon maailmancupissa tammikuussa 2007 Rybinskin 30 kilometrin kilpailussa sijoittuen sijalle 29. Näin ollen hän saavutti heti uransa ensimmäiset maailmancupin pisteensä. Sjamjonaun paras sijoitus maailmancupin osakilpailussa on sija 11 tammikuulta 2012 niin ikään Rybinskistä 15 kilometrin vapaan hiihtotavan kilpailusta.


title: Mih’ail Sjamjonau (maastohiihtäjä)

text: Sjamjonau kilpaili Valko-Venäjän väreissä vuoden 2014 talviolympialaisissa Sotšissa, jossa hän oli parhaimmillaan 17:s 50 kilometrin vapaan hiihtotavan kilpailussa. MM-kilpailuissa Sjamjonau on kilpaillut kolmesti Valko-Venäjän väreissä vuosina 2011, 2013 ja 2015 ollen parhaimmillaan 12. vuoden 2015 MM-kilpailuiden 15 kilometrillä Falunissa. Vuoden 2013 talviuniversiadeista Trentinosta Sjamjonau saavutti hopeaa 10 kilometriltä.


title: Mihail Semjonov

text: Mihail Semjonov () eli Mih’ail Sjamjonau () on seuraavien henkilöiden nimi:


title: Liskiökasvit

text: Liskiökasvit (Saururaceae) on pieni lauhkean vyöhykkeen kasviheimo koppisiemenisten Piperales-lahkossa. Siihen kuuluvat mm. kameleontti- ja herttalehdet.


title: Liskiökasvit

text: Liskiökasvit ovat juurakollisia tai rönsyllisiä ruohoja. Lehdet ovat usein aromaattisia, melko möyheitä, leveätyvisiä, kourasuonisia ja korvakkeellisia; korvakkeet ovat intrapetiolaarisia, so. sijaitsevat ruodin sisäpuolella, sen ja varren välissä. Tähkämäisen kukinnon tyvellä on tavallisesti kookas ja terälehtimäinen suojus; kukat sen sijaan ovat pieniä ja teriöttömiä. Heteitä on usein kolme, mutta myös kuusi tai kahdeksan kahdessa kiehkurassa, ja ne ovat toisinaan enemmän tai vähemmän pareittain yhtyneitä ja/tai sikiäimeen kiinnittyneitä. Erillisiä emilehtiä on neljä tai emiö on kolmen tai neljän emilehden yhteenkasvettuma; joskus sikiäin on kehänalainen. Istukat ovat laitaistukoita, joihn kiinnittyy muutama tai joukko siemenaiheita. Hedelmä on kuiva, pähkylä tai tuppilo.


title: Liskiökasvit

text: Liskiökasvit ovat pohjoisen lauhkean vyöhykkeen kasveja.


title: Liskiökasvit

text: Liskiökasvien heimo käsittää viisi sukua ja kuusi lajia. Sen lähin sukulainen on pippurikasvien heimo (Piperaceae).


title: Liskiökasvit

text: Erään DNA-jakson (matR) analyysin mukaan "Houttuynia" and "Anemopsis" muodostavat heimon evoluutiopuussa sisarusparin, joka puolestaan on rinnakkainen koko muulle heimolle. Kyseinen sisaruspari ilmenee myös kolmen geenin analyysissä, jossa suvut "Saururus" ja "Gymnotheca" muodostavat myös parin. Nämä kaksi sukuparia ilmenevät myös muissa molekyylitutkimuksissa, mutteivät morfologian analyysissä.


title: Liskiökasvit

text: Seuraavat suvut kuuluvat liskiökasvien heimoon:


title: Erkki Palola

text: Erkki Uolevi Palola (s. 5. elokuuta 1957 Helsinki) on suomalainen viulutaiteilija ja säveltäjä, joka toimi pitkään Helsingin kaupunginorkesterin vuorottelevana konserttimestarina.


title: Erkki Palola

text: Palola opiskeli viulunsoittoa Sibelius-Akatemiassa Anja Ignatiuksen johdolla ja suoritti diplomin vuonna 1979; hänen opettajiinsa kuuluivat myös Tatjana Pogozeva ja Eli Goren. Jo 20-vuotiaana (1977) hän voitti Kuopion viulukilpailun. Palola työskenteli Oulun konservatoriossa lehtorina vuodet 1978–1984, siirtyi ensin Radion sinfoniaorkesterin 2. konserttimestariksi vuonna 1984 ja 1986 lähtien vuorottelevana 1. konserttimestarina vuoden 1990 loppun. Helsingin kaupunginorkesterin vuorottelevaksi konserttimestariksi Palola valittiin vuonna 1991, kunnes hän siirtyi soittamaan ensiviulujen ryhmässä vuonna 2012. Hän on ollut myös Kerava-kvartetin primas vuosina 1985-2006.


title: Erkki Palola

text: Säveltäjänä Palola on itseoppinut. Esikuvikseen hän mainitsee J. S. Bachin, György Ligetin ja Helmut Lachenmannin, ja arvosteluissa hänet on liitetty myös esimerkiksi Dmitri Šostakovitšiin ja Philip Glassiin. Hän järjesti sävellyskonsertin Helsingissä maaliskuussa 2015.


title: Erkki Palola

text: Palolan isä oli tenori ja Oulun konservatorion rehtori Elias Palola, hänen veljensä on viulisti Juhani Palola.


title: Andrea Huber

text: Andrea Huber (s. 9. toukokuuta 1975 Samedan) on sveitsiläinen uransa jo päättänyt maastohiihtäjä. Hän edusti SC Alpina St. Moritzia.


title: Andrea Huber

text: Huber saavutti olympiapronssia 4 × 5 kilometrin viestistä vuoden 2002 talviolympialaisista Salt Lake Citystä. Hänen kanssaan joukkueessa hiihtivät Laurence Rochat, Brigitte Albrecht-Loretan ja Natascia Leonardi Cortesi. Huber osallistui urallaan kaksiin talviolympialaisiin vuosina 1998 ja 2002. MM-kilpailuihin Huber osallistui viidesti peräkkäin vuosina 1995-2003 sijoittuen parhaimmillaan sijalle 17 vuosien 1997 ja 1999 viiden kilometrin perinteisen hiihtotavan kilpailuissa.


title: Andrea Huber

text: Maastohiihdon maailmancupissa Huber kilpaili vuodet 1993-2004. Hänen paras sijoituksensa oli neljäs tila joulukuussa 1998 Engelbergin sprintistä.


title: Tony Revolori

text: Tony Revolori (syntymänimeltään Anthony Quinonez; s. 28. huhtikuuta 1996 Anaheim, Kalifornia) on yhdysvaltalainen näyttelijä. Hänet tunnetaan parhaiten roolistaan elokuvassa "The Grand Budapest Hotel" (2014).


title: Tony Revolori

text: Huhtikuussa 2016 Revolori sai roolin elokuvasta "" (2017), jossa hän esittää Peter Parkerin koulukiusaajaa Flash Thompsonia.


title: Vincent Kipruto

text: Vincent Kipruto Limo (s. 13. syyskuuta 1987) on kenialainen kestävyysjuoksija, joka on erikoistunut maratonjuoksuun. Hänen ennätyksensä maratonilla on huhtikuussa 2010 Rotterdamissa juostu 2.05.13.


title: Vincent Kipruto

text: Kipruto voitti MM-hopeaa vuoden 2011 MM-kilpailuista Daegusta ajalla 2.10.06. Hän on voittanut urallaan kaksi suurta maratonia, vuonna 2009 Pariisin maratonin ja vuonna 2013 Frankfurtin maratonin. Puolimaratonin Kipruto on juossut parhaimmillaan aikaan 1.00.39 elokuussa 2013 Lillessä.


title: Joosua (yhtye)

text: Joosua on suomalainen pop-yhtye, joka perustettiin vuonna 2013 Porissa. Yhtyeen esikoisalbumi "Vielä hetken, Sinun" julkaistiin 13. helmikuuta 2015 Stupido Recordsin kautta.


title: Eriocaulaceae

text: Eriocaulaceae on pääasiassa trooppinen ruohokasviheimo, joka kuuluu koppisiemenisten Poales-lahkoon ja on siten sukua heinäkasveille (Poaceae).


title: Eriocaulaceae

text: Eriocaulaceae-kasvit ovat lähes aina lehtiruusukekasveja. Heimon kasveissa on juurissa ja lehdissä tuuletussolukkoja eli aerenkyymiä. Soluissa on oksalaattikiteitä. Karvat ovat yleisiä ja monimuotoisia. Lehtituppi ei ole selvästi erottuva. Kasvit ovat yksikotisia, kukat yksineuvoisia. Kukintovana on spiraalimaisesti kiertynyt, särmikäs tai kulmikas, ja sen tyvellä on alalehti, jonka tuppi on umpinainen. Mykerömäisen kukinnon lapakko on vaihtelevissa määrin litteä, ja kukinto tuo mieleen piippurassin. Kukat ovat pieniä, ja niissä on erilliset verhiö ja melko nahkea teriö. Sikiäimessä on aksiletyyppinen istukka, ja kussakin emilehdessä on yksi riippuva siemenaihe. Hedelmä on tavallisesti avautuva, kehälehdet ovat siinä vielä jäljellä.


title: Eriocaulaceae

text: Eriocaulaceae kasvaa tropiikissa ja joitakin lajeja on myös lauhkeilla alueilla. Heimo on keskittynyt Guyanan ylängölle ja Koillis-Brasiliaan.


title: Eriocaulaceae

text: Heimossa on kuusi sukua ja 1160 lajia, jotka jakautuvat kahteen alaheimoon. Heimon erilaistuminen alaryhmikseen lienee alkanut noin 64 miljoonaa vuotta sitten.


title: Eriocaulaceae

text: Kasvit ovat tavallisesti vesikasveja, joiden juurissa ja lehdissä on aerenkyymisolukoita. Kasvit ovat kaksikotisia (emi- ja hedekukat eri yksilöissä). Kukan teriö on eri- tai yhdislehtinen, ja terälehdissä on mustat rauhasmaiset kärjet. Hedekukissa on neljä, viisi tai kuusi hedettä sekä emiön jäänne, pistillodi. Emikukissa on huomaamattomia joutoheteitä.


title: Eriocaulaceae

text: Alaheimo käsittää yksi tai kaksi sukua, joissa on 420 tropiikissa ja osin lauhkeassa vyöhykkeessä kasvavaa lajia. Suvussa "Eriocaulon" on 400 lajia.


title: Eriocaulaceae

text: Kasvit ovat tavallisesti maalla kasvavia. Verholehdet ovat terälehtien mittaisia tai pidempiä. Hedekukissa verhiö ja teriö ovat tyveltään kasvaneet yhteen, ja heteitä on kolme, harvemmin kaksi; ne ovat terävastaisia. Pistillodi on mettä erittävä. Emikukissa on joutoheteitä.


title: Eriocaulaceae

text: Alaheimoon kuuluu neljä sukua ja 76 lajia, jotka kasvavat Uudessa maailmassa, erityisesti sen trooppisissa osissa. Afrikassa on muutama laji. Suurimmat suvut ovat "Paepalanthus" (460 lajia), "Syngonanthus" (200 lajia) ja "Comanthera" (40 lajia).


title: Eriocaulaceae

text: Eriocaulaceae käsittää seuraavat suvut


title: Salme Sarajas-Korte

text: Salme Inkeri Sarajas-Korte (o.s. Sarajas; 21. huhtikuuta 1925 Loppi – 11. maaliskuuta 2017 Helsinki) oli suomalainen taidehistorian tutkija, jolle on myönnetty professorin arvonimi.


title: Salme Sarajas-Korte

text: Sarajas-Kortteen vanhemmat olivat lääkäri Lauri Heikki Sarajas (ent. Andell) ja Sylvi Martta Elina Wathén. Professorit Annamari Sarajas ja Samuli Sarajas olivat hänen sisaruksiaan. Sarajas-Korte valmistui maisteriksi 1949. Opiskeltuaan vuoden Ranskassa hänestä tuli Ateneumin taidemuseon ensimmäinen amanuessi 1955. Hänen symbolismia käsitellyt väitöskirjansa "Suomen varhaissymbolismi ja sen lähteet: Tutkielma Suomen maalaustaiteesta 1891–1895" valmistui 1966. Samana vuonna ilmestyi tutkimusjulkaisu "Uuden taiteen lähteillä: Suomalaisia taiteilijoita Pariisissa, Berliinissä ja Italiassa 1891–1895".


title: Salme Sarajas-Korte

text: Suomen taideakatemian näyttely- ja tiedotusosaston johtajana Sarajas-Korte toimi 1967–1983, ja Jyväskylän yliopiston taiteentutkimuksen professuuria hän hoiti 1969–1971. Professorin virasta hän veti hakemuksensa pois ennen nimitystä. Sarajas-Korte oli päätoimittaja vuosina 1984–1990 julkaistussa laajassa kokoomateoksessa "Ars: Suomen taide", jossa on yli 50 kirjoittajaa, 6 osaa ja noin 2 000 sivua. Hän sai työstään Suomen Taideyhdistyksen taidekirjallisuuspalkinnon. Useiden hoitamiensa luottamus- ja asiantuntijatehtävien ohella Sarajas-Korte on julkaissut alaltaan runsaasti artikkeleita. Professorin arvonimi hänelle myönnettiin 1983.


title: Salme Sarajas-Korte

text: Sarajas-Kortteen puoliso vuodesta 1950 oli oikeuskansleri Kai Korte (1922–1992).


title: Timo Lankinen

text: Timo Lankinen (s. 19. marraskuuta 1959 Hyvinkää) on Suomen valtioneuvoston kanslian nykyinen alivaltiosihteeri. Hänet nimitettiin tähän virkaan marraskuussa 2011. Hän kirjoitti ylioppilaaksi vuonna 1978, ja hänestä tuli oikeustieteen kandidaatti vuonna 1983. Lankinen oli Pääkaupunkiseudun kurssikeskuksen työmarkkinaopin opettaja vuosina 1982–1984, opetusministeriön ylitarkastaja vuosina 1984–1986, projektipäällikkö vuonna 1987, pääsihteeri vuosina 1988–1990, hallitusneuvos vuosina 1991–2007, rakennerahastoyksikön päällikkö vuosina 1995–1997, ammatillisen koulutuksen yksikön johtaja vuosina 1997–2007, opetushallituksen pääjohtaja vuosina 2008–2011, ja vuodesta 2012 lähtien hän on ollut alivaltiosihteeri. Vuosina 1985–1986 hän oli Suomenlinnan hoitokunnan sihteeri, vuosina 1991–1993 Lapin yliopiston Arktisen keskusjohtokunnan jäsen, EU:n ammatillisen koulutuksen pääjohtajien jäsen, Euroopan koulutussäätiön johtokunnan jäsen sekä EU:n ammatillisen koulutuksen neuvoa-antavan komitean jäsen vuosina 1997–2007, FTP international oy:n hallituksen puheenjohtaja vuosina 1998–2002, Euroopan sosiaalirahasto -ohjelman seurantakomiteassa 2000–2007, Skills Finland ry:n hallituksen puheenjohtaja vuosina 2000–2012, WorldSkills Hki 2005 järjestelykomiteassa 2000–2005, Suomen ilmailuopisto oy:n hallituksen puheenjohtaja 2008–2012, Perusopetus 2020–valtakunnalliset tavoitteet ja tuntijako -ryhmän jäsen 2009–2010, ja vuodesta 2012 hän on ollut Haus kehittämiskeskus oy:n hallituksen jäsen.


title: Timo Lankinen

text: Lankinen on naimisissa, ja hänellä on vuosina 1985 ja 1990 syntyneet tyttäret sekä vuonna 1987 syntynyt poika.


title: Sergei Mikajeljan

text: Sergei Mikajeljan (; s. 27. huhtikuuta 1992 Gorno-Altaisk, Altain tasavalta, Venäjä) on venäläissyntyinen armenialainen maastohiihtäjä. Hän edustaa Ashcocq Cross-Country Schoolia.


title: Sergei Mikajeljan

text: Mikajeljan debytoi maastohiihdon maailmancupissa marraskuussa 2010 Rukalla sijoittuen perinteisen sprintissä sijalle 125. Ensimmäiset maailmancupin pisteensä hän saavutti tammikuussa 2015 Rybinskin 15 kilometrin vapaan hiihtotavan kilpailussa sijoittuen sijalle 20. Tuo on myös Mikajeljanin uran paras sijoitus maailmancupin osakilpailussa.


title: Sergei Mikajeljan

text: Mikajeljan on kilpaillut kaksissa talviolympialaisissa vuonna 2010 Vancouverissa ja vuonna 2014 Sotšissa. Hänen paras sijoituksensa on vuoden 2014 kilpailuiden 45:s sija yhdistelmäkilpailusta. MM-kilpailuihin Mikajeljan on osallistunut neljästi, parhaana sijoituksena vuoden 2015 MM-kilpailuiden yhdistelmäkilpailun 45. sija Falunista.


title: Hannu Mäkelä (päätoimittaja)

text: Hannu Samuli Mäkelä (s. 24. syyskuuta 1935 Artjärvi) on suomalainen päätoimittaja. Hän on ollut toimittajana tai päätoimittajana Loviisan Sanomissa, Lieksan Lehdessä, Kaakkoisseudussa ja Valkeakosken Sanomissa. Loviisan Sanomissa hän oli myös toimitusjohtajana.


title: Otavan pienet tietosanakirjat

text: Otavan pienet tietosanakirjat on nimensä mukaisesti Otavan kustantama suomenkielinen kirjasarja, johon kuuluu suppeahkoja hakuteoksia. Siihen kuuluvat mm. Kustaa Vilkunan Etunimet-kirjan ensimmäinen painos ja Väärien käsitysten sanakirja (alkuteos Tom Burnamin Dictionary of misinformation, suomentanut Kalevi Haikara).


title: Hypoteettinen imperatiivi

text: Hypoteettinen imperatiivi on filosofiassa tilannesidonnainen, joskin asiantuntijuuteen perustuva eettinen kehotus. Se on kuitenkin eettinen periaate vain silloin, jos kehotuksen noudattaminen on eettistä vallitsevassa tilanteessa. Hypoteettisen imperatiivin vastakohta on kategorinen imperatiivi eli ehdoton kehotus. Filosofi Immanuel Kant asetti ajattelussaan kategorisen imperatiivin normiksi, joka pätee olosuhteista riippumatta.


title: Hypoteettinen imperatiivi

text: Hypoteettinen imperatiivi on käsky, jota noudattamalla pyritään johonkin korkeampaan tai parempaan päämäärään. Se on utilitaarista hyötyajattelua. Se rakentuu kehotuksesta, johon sisältyy jokin päämäärä, esimerkiksi “jos haluat saavuttaa X:n, sinun on tehtävä Y.”


title: Uusi testamentti nykysuomeksi

text: Uusi testamentti nykysuomeksi on vuonna 1972 ilmestynyt suomenkielinen Uuden testamentin käännös. Käännöksessä on noudatettu dynaamisen ekvivalenssin käännöstekniikkaa, ja tarkoituksena on ollut kääntää Uuden testamentin varsin tavanomainen kreikka tavalliselle suomen kielelle. Käännöksen periaatteena on ollut saada tavallinen suomenkielinen nykylukija ymmärtämään tekstin sisältö mahdollisiman samoin kuin alkuperäisen tekstin keskivertolukija. Tavoitteena on ollut että myös aiemmin hengelliseen kieleen perehtymätön lukija ymmärtää tekstin sisällön ja teksti on luontevaa myös puhuttuna. Sanasto ja lauserakenteet noudattavat tavanomaista nykysuomea.


title: Uusi testamentti nykysuomeksi

text: Vuoden 1933/1938 Pyhä Raamattu oli kieleltään vanhanaikainen jo sen julkaisuaikana, ja viimeistään 1960-luvulla voimistui ajatus raamatun saattamisesta nykykielelle. Myös käännöstieteen menetelmät olivat ajan kuluessa kehittyneet. Suomen Pipliaseura ja Suomen Kirkon Sisälähetysseura halusivat tuolloin tehdä uuden käännöksen Uudesta testamentista. Työhön asetettiin vuonna 1968 työryhmä, johon kuuluivat Heikki Räisänen, Raimo Huikuri ja Esko Rintala. Käännöstyö saatiin päätökseen vuonna 1972, ja seuraavana vuonna siihen lisättiin vielä Jussi Aron kääntämät Psalmit. Psalmien suomennoksessa pyrittiin pääsemään eroon aiemmin sellaisenaan suomeen tuoduista hepreankielen fraseologioista.


title: Uusi testamentti nykysuomeksi

text: Suomennosta tarkistettiin vuonna 1975, jolloin tekstiin tehtiin joukko korjauksina pidettyjä tarkistuksia. Suomessa on julkaistu myös laitos Uusi testamentti nykysuomeksi = Good news New testament, jossa on sivujen vasemmilla palstoilla Uusi testamentti -nykysuomeksi ja oikeilla palstoilla samantapainen englanninkielinen vapaa käännös Good news New testament.


title: Uusi testamentti nykysuomeksi

text: Uusi testamentti nykysuomeksi sai osakseen paljon huomiota ja myös kritiikkiä. Joidenkin mielestä sen kieli oli liiankin nykyaikaista sopiakseen raamattuun. Uusi testamentti nykysuomeksi oli aikansa merkittävin uusi raamatunkäännös; muitakin käännösesityksiä tehtiin. Käännös jäi kuitenkin lyhytaikaiseksi, sillä jo vuonna 1973 Kirkolliskokous asetti komitean pohtimaan uuden, virallisen raamatunkäännöksen valmistamista. Tämä uusi käännös, Uusi kirkkoraamattu, valmistui vuonna 1992. Vuoden 1992 raamatun käännöksessä käytettiin laajasti apuna Uusi testamentti nykysuomeksi -käännöstä sekä vuoden 1973 Psalmien suomennosta.


title: Benedikt Doll

text: Benedikt Doll (s. 24. maaliskuuta 1990 Titisee-Neustadt) on saksalainen ampumahiihtäjä. Hän edustaa Skizunft Breitnauta. Hän on pikakilpailun maailmanmestari.


title: Benedikt Doll

text: Nuorten MM-kisoista Doll saavutti neljä MM-kultaa viestistä (2008–2011) ja yhden hopean normaalimatkalta (2011). EM-kilpailuista hän on saavuttanut kultaa viestistä (2011) ja takaa-ajosta (2013), hopeaa pikakilpailusta (2011 ja 2013), takaa-ajosta (2011) ja normaalimatkalta (2014) sekä pronssia viestistä (2014).


title: Benedikt Doll

text: Kontiolahden MM-kilpailuissa 2015 Doll oli pikakilpailussa kymmenes. Oslon MM-kilpailuissa 2016 hän hiihti toisen osuuden hopeaa saaneessa Saksan viestijoukkueessa sekä sijoittui normaalimatkalla 13:nneksi. Hochfilzenin MM-kilpailuissa 2017 hän voitti nolla-ammunnalla kultaa pikakilpailussa 0,7 sekunnin erolla Johannes Thingnes Bøhön. Yhteislähdössä hän oli yhdeksäs ja takaa-ajokilpailussa yhdestoista.


title: Benedikt Doll

text: Doll saavutti Pyeongchangin olympialaisissa 2018 pronssia takaa-ajokilpailusta, johon hän starttasi pikakilpailun jälkeiseltä kuudennelta sijalta. Miesten viestissä hän hiihti toisen osuuden Saksan pronssijoukkueessa. Yhteislähtökilpailussa hän oli viides.


title: Benedikt Doll

text: Doll debytoi ampumahiihdon maailmancupissa vuonna 2012 Hanti-Mansijskin pikakilpailussa ollen 32:s. Näin ollen hän saavutti heti uransa ensimmäiset maailmancupin pisteet.


title: Benedikt Doll

text: Doll saavutti ensimmäiset palkintosijansa maailmancupissa oltuaan maaliskuussa 2015 Hanti-Mansijskissa kolmas pikakilpailussa ja toinen takaa-ajokilpailussa. Kaudella 2015–2016 hän oli toinen Canmoren yhteislähdössä ja kahdeksas maailmancupin kokonaiskilpailussa. Hochfilzenin pikakilpailun maailmanmestaruus kaudella 2016–2017 oli samalla hänen ensimmäinen maailmancupin osakilpailuvoittonsa. Kaudella 2017–2018 hän sijoittui kokonaiskilpailussa yhdeksänneksi ja yhteislähtöcupissa kolmanneksi. Kaudella 2018–2019 hän oli Hochfilzenin ja Ruhpoldingin pikakilpailuissa kolmas.


title: Andréa Pizzitola

text: Andréa Pizzitola (s. 19. kesäkuuta, 1992 Montpellier) on ranskalainen moottoriurheilija.


title: Andréa Pizzitola

text: Pizzitola aloitti uransa Kartingissa vuonna 2008. Hän sijoittui kahdeksanneksi Ranskan KF2 Mestaruussarjassa vuonna 2011. Vuonna 2010 Pizzitola kilpaili Ranskan Renault Clio Cup -sarjassa sijoittuen sarjan 16:ksi. Vuonna 2011 Pizzitola ajoi Ranskan Formula 4 -sarjassa voittaen kolme kilpailua sijoittuen sarjan loppupisteissä toiseksi. Vuonna 2012 Pizzitola siirtyi Eurocup Formula Renault -sarjaan saavuttaen kauden aikana yhden paalupaikan ja 12 pistettä. Samana vuonna hän kilpaili Formula Renault NEC -sarjassa saavuttaen neljä palkintosijaa sijoittuen sarjan 13:ksi. Vuonna 2013 Pizzitola jatkoi Eurocup -sarjassa saavuttaen yhden palkintosijan ja 39 pistettä. Samana vuonna hän jatkoi myös NEC -sarjassa voittaen yhden kilpailun sijoittuen sarjan kuudenneksi. Vuonna 2014 Pizzitola kilpaili kolmannen kauden Eurocup -sarjassa saavuttaen kaksi voittoa, kaksi paalupaikkaa sijoittuen sarjan neljänneksi. Vuonna 2015 Pizzitola kilpaili uudessa Renault Sport Trophy -sarjassa voittaen Eliitti -luokan mestaruuden.


title: Elävä uutinen

text: Elävä uutinen on suomenkielinen, vapaasti (ei-sanatarkasti) käännetty Uuden testamentin käännös. Se ilmestyi ensimmäisen kerran vuonna 1977. Sen kansainvälisenä esikuvana on osittain suomeksi käännetyltä nimeltään Living- Uusi testamentti.


title: Morfosyntaksi

text: Morfosyntaksi on kielitieteessä morfologian eli muoto-opin ja syntaksin eli lauseopin yhteinen alue. Nykyisin kielitiede ei enää jyrkästi erota morfologiaa ja syntaksia toisistaan. Niinpä suomen morfologiaa on yksittäisten sananmuotojen koostumuksen kuvaaminen, kuten illatiivin päätteen määräytyminen eri yhteyksissä (eri muotoisia illatiiveja ovat "taloon, huoneeseen, maahan"). Morfosyntaksi taas pyrkii kuvaamaan illatiivin tehtäviä erilaisissa lauserakenteissa. Morfosyntaksin ja syntaksin ero ole kovin selvä ainakaan suomen tapaisessa, paljon taivutusta sisältävässä kielessä.


title: Jalmari Leino

text: Frans Jalmari Leino, sukunimi aik. "Rekola" (4. toukokuuta 1892 Köyliö – 16. joulukuuta 1963 Tampere) oli suomalainen päätoimittaja ja sosialidemokraattien kansanedustaja.


title: Jalmari Leino

text: Leinon vanhemmat olivat torppari Frans Henrik Rekola ja Vilhelmiina Mikola. Hän kävi kansakoulun ja oli sitten vuoteen 1920 saakka sekalaisissa töissä sekä toimi luennoitsijana ja piirisihteerinä Turun läänin eteläisessä ja pohjoisessa sosialidemokraattisessa piirissä. Leino oli Suomen sisällissodan jälkeen 1918 vankilassa poliittisista syistä.


title: Jalmari Leino

text: Leino oli porilaisen Uusi Aika-lehden paikallis- ja uutistoimittajana 1920, toimitussihteerinä ja poliittinen toimittajana 1920–1925 ja 1927–1930 sekä Uuden Ajan päätoimittajana 1925–1927. Leino oli sitten Työn Voima-lehden päätoimittajana Jyväskylässä 1930–1937, Kansan Työ-lehden päätoimittajana Viipurissa 1938–1940 sekä Työväen sanomalehtien tietotoimiston palveluksessa Helsingissä 1940. Viimeksi Leino toimi Sosialisti-lehden päätoimittajana Turussa 1940–1941 sekä tamperelaisessa Kansan lehdessä päätoimittajana 1942–1950 sekä poliittisena pakinoitsijana, artikkelitoimittajana ja toimituspäällikkönä 1950–1958.


title: Jalmari Leino

text: Leino oli sosialidemokraattien kansanedustajana 1927–1930 edustaen Turun läänin pohjoista vaalipiiriä. Leino oli eri aikoina jäsenenä Porin kaupunginvaltuustossa ja rahatoimikamarissa, Jyväskylän kaupunginvaltuustossa ja kaupunginhallituksessa, Viipurin kaupunginhallituksessa sekä Tampereen kaupunginvaltuustossa. Hän oli Turun läänin pohjoisen sos.dem. piirin, Vaasan läänin itäisen sos.dem. piirin ja Tampereen seudun työväen sivistysjärjestön puheenjohtajana.


title: Ateenan katedraali

text: Ateenan katedraali () eli "Jumalansynnyttäjän ilmestyksen kirkko" (), usein "Mitrópoli" (Μητρόπολη), on Ateenan arkkihiippakunnan katedraali ja Ateenan ja koko Kreikan arkkipiispan piispanistuin. Katedraali sijaitsee Ateenan vanhankaupungin Plákan pohjoislaidalla Mitropóleos-kadun varrella.


title: Ateenan katedraali

text: Kirkkoa alettiin rakentaa vuonna 1842. Se valmistui vuonna 1862 ja omistettiin Marian ilmestykselle. Viime vuosina kirkossa on suoritettu kunnostustöitä.


title: Ateenan katedraali

text: Kirkon julkisivu on länteen ja siinä on kaksi samanlaista tornia. Kirkko on noin 40 metriä pitkä, 20 metriä leveä ja 24,5 metriä korkea. Sisältä kirkko on kolmilaivainen ja se on koristeltu bysanttilaistyylisillä seinämaalauksilla. Kirkkoon on haudattu kaksi osmanivallan ajan kreikkalaista marttyyriä, Pyhä Filothei (surmattu 1589) sekä Konstantinopolin patriarkka Gregorios V (surmattu 1821).


title: Ateenan katedraali

text: Kirkon edessä on Mitrópolin aukio (Πλατεία Μητροπόλεως, "Plateía Mitropóleos"). Aukiolla on kaksi patsasta. Toinen esittää Bysantin viimeistä keisaria Konstantinos XI Palaiologosta, toinen arkkipiispa Damaskinosta. Aivan kirkon vieressä on pieni, bysanttilaisaikainen Panagía Gorgoepíkooksen kirkko, jota kutsutaan myös nimellä ”Pikku-Mitrópoli”.


title: Panagía Gorgoepíkooksen kirkko

text: Panagía Gorgoepíkooksen kirkko (), myös "Jumalansynnyttäjä Gorgoepíkooksen ja Pyhän Elefthérioksen kirkko" (), on pieni bysanttilaisaikainen kirkko, joka sijaitsee Ateenan vanhankaupungin Plákan pohjoislaidalla aivan Ateenan katedraalin eli "Mitrópolin" vieressä. Kirkkoa kutsutaan myös nimellä ”Pikku-Mitrópoli” (Μικρή Μητρόπολη, "Mikrí Mitrópoli").


title: Panagía Gorgoepíkooksen kirkko

text: Kirkko on rakennettu 1100-luvulla. Se on omistettu ”nopeasti kuulevalle” Neitsyt Marialle sekä Pyhälle Eleutheriokselle (Eleftheriokselle). Kreikan itsenäistymisen jälkeen kirkko toimi jonkin aikaa Kreikan ensimmäisenä kansalliskirjastona.